
SUFOI •UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger Red. 


STATUSRAPPORT _ 

Vi har lært en hel del... 

Af Hilary Evans. 


Med denne artikel gør Hilary Evans, ledende britisk ufolog, 
status over de seneste 40 års interesse for ufoerne. Samtidig 
er artiklen Hilarys hilsen til alle »UFO-NYT«s læsere samt et 
tillykke til SUFOI med de 30 år. 


Hvad skete der den 24. juni 1947? En mand 
så noget på himlen, som han ikke mente lig¬ 
nede noget, som han havde set før. 

Det var der nu intet usædvanligt i. Hvad 
gjorde så, at denne hændelse gik hen og 
blev noget helt specielt? Når den slags ting 
skete tidligere, blev objektet enten identifi¬ 
ceret som noget kendt, eller man antog, at 
det kunne identificeres, hvis man havde fle^ 
re oplysninger. Men i dette tilfælde antog 
man, at observatøren havde set noget på 
himlen, hverken han eller nogen anden 
kunne identificere: et fænomen, ikke blot 
uidentificeret, men umuligt at identificere 
med den viden, man havde dengang. 

Der er nu gået over 40 år, og vi ved sta¬ 
digvæk ikke den dag i dag, om det, der ske¬ 
te den gang, var fup eller fakta. Vi ved ik¬ 
ke, hvad Kenneth Arnold så. Vi ved ikke, 
hvad alle de, der som han har rapporteret 
en ufo-observation, har set. 

Når vi endnu ikke kender svarene, er det 
ikke, fordi vi ikke har søgt efter dem. I 40 
år har mange personer - og endda mange 
dygtige personer - været beskæftiget med at 
lede efter dem. Hvis vi ikke fandt et bevis, 
kunne vi have givet op. Hvis vi havde fun¬ 
det et endeligt bevis, behøvede vi ikke at 
søge længere. Som det er for nuværende, 
har vi fundet noget, der peger i en retning, 
og noget, der peger i en anden - så vi for¬ 
tsætter! 

Selv om svarene stadig ikke er fundet, 
har vi ikke desto mindre lært en hel del. 

Det vigtigste, vi har lært, er nok, at vi ik¬ 
ke skal forvente et let svar. Den kendsger¬ 
ning, at vore spørgsmål stadig er ubesvare¬ 
de, skyldes måske, at de ikke er de rigtige 
spørgsmål. Måske er spørgsmålet, »Så Ken¬ 
neth et ufo?« fuldstændig meningsløst. 

Måske er det mere korrekt at spørge: 


»Hvad var det, der skete for Kenneth Ar¬ 
nold og ingen anden?«, eller »Hvorfor ske¬ 
te det i 1947 og ikke i et hvilket som helst 
andet år?«, eller »Hvorfor skete det i USA 
og ikke et hvilket som helst andet sted?«, 
eller »Hvorfor gjorde netop denne observa¬ 
tion, hvad det så end var, et så stort indtryk 
på både ham og samfundet som helhed?«. 

På det tidspunkt, hvor Arnold havde sin 
observation, var det helt forkert - ja endda 
vildledende - at stille spørgsmål. Det eneste, 
der egentlig skete, var, at en erfaren pilot 
havde set nogle flyvende objekter, han ikke 
kunne identificere, hvilket pr. definition 
gjorde dem til uidentificerede flyvende ob¬ 
jekter, ufoer. Det var simpelt hen blot et 
spørgsmål om at finde ud af, hvad disse ob¬ 
jekter var for noget. 

Efter de 40 år, der nu er gået, har vi erfa¬ 
ret, at der inden for ufo-forskningen ikke 
er noget, der er let. De samme indviklede 
og komplicerede spørgsmål, som vi har stil¬ 
let vedr. Arnold observationen, må vi stille 
til enhver anden observation, som har fun¬ 
det sted gennem disse 40 år. 

• Vi har taget observatører i med fuldt 
overlæg at lyve, så vi må se den mulig¬ 
hed i øjnene, at selv om alle observatø¬ 
rer, lige fra Arnold til dato, virker ærli¬ 
ge, spiller de måske et falsk spil måske 
af personlige grunde, måske på andres 
vegne. 

• Vi er stødt på observatører, der ubevidst 
løj, måske fordi de befandt sig på et an¬ 
det bevidsthedsniveau, hvor den almin¬ 
delige virkelighed kortvarigt var erstat¬ 
tet af en alternativ virkelighed, eller må¬ 
ske var de blevet vildledt af andre, eller 
måske havde de ubevidst vildledt sig 
selv. 

Årets UF O-bog 

UFOs 

1947 - 1987 : 

THE 40-YEAR SEARCH FOR 
AN EXPLANATION 
compiled by Hilary Evans, 
with John Spencer, for BUFORA 

For at markere 40 år med 
observationer, undersøgelser og 
forsøg på at finde en forklaring, 
har British UFO Research 
Association (BUFORA) udgivet 
et enestående, internationalt 
værk. Over 40 af verdens 
førende ufologer har bidraget 
med artikler. Der er referencer 
til hver artikel, korte forfatter¬ 
biografier, mange illustrationer, 
en omfattende bibliografi og en 
liste over ufo-organisationer. 

• UFOs throughout history, Michel 
Bougard • Before the Flying Saucers 
came, Nigel Watson • The ghost rockets, 
Anders Liljegren & Clas Svahn • The 
Maury Island caper, John A. Keel • 13 
UFO case histories, Kim Hansen • UFOs 
as related to the African tribal system, 
Cynthia Hind • UFOs in Latin America, 
Willy Smith • UFO Occupants, Peter 
Hough • UFO crash-retrievals, Leonard 
Stringfield • Saucerful of secrets, Andy 
Roberts • UFO statistics, Claude Maugé 

• Defining the UFO, Richard Haines • 
Investigating the UFO, V. J. Ballester 
Olmos • UFO effects upon people, 

James McCampbell • Radar and the 
UFO, Martin L. Shough • Assessing the 
witness, Alex Keul & Ken Phillips • The 
role of the computer, John Spencer, 
Maurizio Verga & Jacques Vallée • The 
Paradox of UFO design, Jenny Randles • 
The UFO propulsionists, Ken Behrendt • 
Ambiguity in UFO behaviour, Robert 
Girard • The ET hypothesis, John Prytz • 
British spooklights, David Clarke & 
Granville Oldroyd • UFOs as natural 
phenomena, Chris Rutkowski • UFOs 
and concepts of reality, Jenny Randles • 
Alternative hypotheses, Dennis Stacy • 
UFOs and scientists, Ron Westrum • The 
day the Flying Saucers invaded the 
cinema, Nigel Watson • UFOs and the 
public, John Spencer • Conspiracy and 
cover-up, Hilary Evans • UFOs as 
psychological and parapsychological 
phenomena, Mark Moravec • The psycho- 
physical nature of UFO reality: a 
speculative framework, Jacques Vallée • 
UFOs as social and cultural phenomena, 
Hilary Evans • Levels of mystification, 
John Rimmer • The case for scepticism, 
Michel Monnerie • The case against 
scepticism, Willy Smith • UFOs as 
folklore, Bertrand Méheust. 

UFOs 1947-1987 has been compiled and 
edited by Hilary Evans - widely-respected 
author of the ground-breaking Visions ★ 
Apparitions ★ Alien Visitors (1984) - 
aided by John Spencer. Both are 
members of BUFORA’s council. 

ISBN: 1 870021 02 9 
244 x 172 mm, sewn, paper. 352 pp, 
photos, diagrams, tables, index, bib, 
notes & refs. Publication: July 1987. 

Pris kun kr. 185,-. 

Bogen bestilles ved at indbetale 
kr. 185,- + kr. 12,-(porto/eksp.) 

til giro 9117725, SUFOI, Postboks 6, 

2820 Gentofte. 

Skriv »UFOs 1947-1987« på 

modtagerdelen. 


• Vi er stødt på andre formodede ufo¬ 
observatører, der reagerede på alle for¬ 
mer for uhåndgribelige påvirkninger - 
deres personlige distraktioner, tro og 
andre påvirkninger fra deres daglige 
miljø. Efterkrigs-kedsomhed; kold krigs 
frygt; rumalder-varsler; de gamle guders 
forsvinden og behovet for nye - kultu¬ 
relle faktorer, som alle kan påvirke ob¬ 
servatørernes evne til at fatte og fortol¬ 
ke det sete. 

Samtidig ved vi, at lignende faktorer på¬ 
virker enhver, der kommer undervejrs med 
en hændelse som Arnolds: Avisjournali¬ 
sten, der vejrer en god historie; forskeren, 
hvis nysgerrighed vækkes; den troende, 
som ser det som en bekræftelse på sit håb 
og sin frygt; skeptikeren, som går løs på 
hændelsen, som om den er et afskyeligt ryg¬ 
te, der for enhver pris skal manes i jorden. 

Vi har erfaret, at disse ting og mange fle¬ 
re gør ufo-forskningen til et meget komp¬ 
lekst foretagende. Vi har også erfaret, at vi 
ikke skal gøre os noget håb om, at vi kan 
løse problemet uden hjælp fra mange for¬ 
skellige eksperter: 

• Vi har brug for astronomernes hjælp til 
at fortælle os, om det er sandsynligt, at 
ufoerne kan være af ikke-jordisk oprin¬ 
delse. 

• Vi har brug for meteorologerne og geo¬ 
logerne til at fortælle os, hvilke meka¬ 
nismer i naturen der kan misfortolkes til 
at være et sådant fænomen. 


• Vi har brug for psykologerne til at for¬ 
tælle os, hvad der foregår i observatø¬ 
rernes hjerner; og fysiologerne til at for¬ 
tælle os, hvad der sker med deres lege¬ 
mer. 

• Vi har brug for sociologerne til at fortæl¬ 
le os, hvad der i observatørernes omgivel¬ 
ser kan have påvirket dem; antropolo¬ 
gerne til at fortælle os om faktorer i den 
kulturelle baggrund; og mytologerne til 
at fortælle om ting i den traditionelle 
overlevering, der også kan have påvirket 
observatørerne. 

På samme måde har vi også erfaret, at 
fænomenet drejer sig om mere end de 
nævnte aspekter. Den udfordring, som ufo¬ 
erne giver os, kan kun modtages, hvis vi er 
villige til at acceptere, at vi ikke blot skal 
lytte til, hvad disse fagområder har at for¬ 
tælle, men vi må også brede os til andre 
områder og acceptere den mulighed, at ufo¬ 
erne meget vel kan involvere noget nyt, no¬ 
get der meget vel kan ligge langt uden for 
disse eksperters viden. 

Det, der er sandhed i Arnold-tilfældet, 
gælder også i de andre observationer, der er 
blevet indrapporteret og undersøgt gennem 
disse 40 år. Observationerne, der alle mid¬ 
lertidigt er blevet betegnet som »ufoer«, 
har været af lys, der enten har krydset him¬ 
len med en konstant hastighed og en ret 
kurs, eller de har danset over himlen med 
de mærkeligste manøvrer. Mange af lysene 
har ikke haft nogen egentlig facon, så ob- 

servatørerne har kun kunnet beskrive dem 
som lyskugler - nogle har dog været mere 
konkrete objekter med landingsstel og gen¬ 
nemsigtige kupler. Der har været objekter, 
der skiftede facon, objekter, der samledes 
og skiltes, og objekter, der lignede jordiske 
kulturgenstande. Der har også været besæt¬ 
ningsmedlemmer af alle former og størrel¬ 
ser, nogle så menneskelige som dig og mig, 
nogle lignede guder, nogle gele, nogle ma¬ 
skiner og alle hengav de sig til mange for¬ 
skellige og forvirrende former for en tilsy¬ 
neladende meningsløs opførsel. 

Og hele tiden har vi haft en nagende 
tvivl: så observatørerne egentlig noget som 
helst? Og hvis de gjorde, så de det så på det 
samme bevidsthedsniveau, som de så hver¬ 
dagen omkring dem? 

Mange forskere har været irriterede over 
den slags spørgsmål. Det er kun naturligt at 
ønske simple svar, og de fleste af os ville 
uden tvivl foretrække, at ufoerne skulle vi¬ 
se sig at være simpelt dit eller simpelt dat. 
Men efter 40 år, hvor fænomenet har været 
vejet op mod alle de modeller, man kunne 
forestille sig - inklusive mange, som man 
overhovedet ikke kunne forestille sig, før 
ufoerne satte disse griller i hovedet på os - 
står det helt klart, at de metoder, vi skal an¬ 
vende, ikke er helt så enkle. De troende tror 
ganske simpelt, at det er ganske almindelige 
fremmede rumskibe; de, der tror på sam¬ 
mensværgelsesteorien, mener, at det drejer 
sig om et hemmeligt våben fra en eller an¬ 
den farlig jordisk magt; fundamentalisterne 
advarer os ganske enkelt om, at det er et af 
djævelens nyeste tricks; skeptikerne mener 
simpelt hen, at fænomenet ganske enkelt 
kan afvises som værende en illusion eller en 
misfortolkning - disse og mange andre alt 
eller intet forslag har vist sig at være meget 
mangelfulde. 

Så alt i alt er det ligegyldigt på hvilket be¬ 
vidsthedsniveau ufoerne findes, for her er 
der virkelig en ny og enestående kompleks 
udfordring. 

Bevis nok 

1 de seneste 40 år er der indsamlet en helt 
utrolig mængde data - der inden for andre 
af menneskets aktivitetsområder ville have 
været tilstrækkelige til, at man kunne drage 
konklusioner. Paradoksalt nok er det den¬ 
ne store bevismængdes natur, der er skyld i 
tvivlen og usikkerheden. 

For det første drejer det sig næsten ude¬ 
lukkende om øjenvidneberetninger uden 
noget som helst underbyggende bevis. Når 
vi så endelig har et håndgribeligt bevis, er 
det altid for utilstrækkeligt til at virke over¬ 
bevisende; det er altid flertydigt, og derfor 
er der plads til tvivlen. 

På den anden side gør den store mængde 
af beretninger et stort indtryk. Der er gen¬ 
nem de seneste 40 år blevet skrevet i tusind¬ 
vis af rapporter, og selv om kun en promille 
kan tages alvorligt, er der stadig en hel del 
anormale hændelser, rapporteret af perso¬ 
ner, hvis ord vi overhovedet ikke har nogen 
som helst grund til at tvivle på. 


Det hele besværliggøres af visse andre 
faktorer: 

• Mange, måske endda de fleste, forskere 
har været af den mening, at der kun er 
et enkelt »ufo-fænomen«; men det er 
nu langt fra sikkert, at det forholder sig 
sådan i virkeligheden. Måske er det, der 
forstyrrer forskningen, den kendsger¬ 
ning, at det sande ufo-fænomen er gen¬ 
nemsyret af forskellige pseudo-ufoer - 
som selvfølgelig er lige så »uidentificere¬ 
de« som det virkelige fænomen! 

• Beretningerne indeholder ikke blot ob¬ 
servationer af ufoer, men også møder 
med deres besætningsmedlemmer. Er 
disse sande tilfælde, eller er de adfærds¬ 
betingede pseudo-begivenheder, i hvilke 
ufo stereotypen er blevet brugt som en 
ramme for en personlig fantasi? 
Fænomenets kerne - det folk ser på him¬ 
len - har været genstand for forskellige 
fortolkninger udledt af specifikke tros¬ 
systemer. Det er enten blevet fordømt 
som Satans måde at varsle Anti-krists 
ankomst, eller hilst velkommen som de 
kosmiske beskyttere, der vil redde men¬ 
neskeheden fra konsekvenserne af dens 
tåbelige og onde natur. At disse hypote¬ 
ser ofte har karakter af at være en del af 
et udbredt kult-fænomen, får det til at 
se ud som om, at det stereotype ufo blot 
er en psykologisk triggermekanisme, 
hvilket igen kan få en og anden til at 
tvivle på alle beretningerne. For hvem 
kan være sikker på, at disse motiver ik¬ 
ke er til stede i alle tilfældene? 

Det er under disse indviklede omstændig¬ 
heder, at ufo-forskningen er blevet udført, 
og det har taget modet fra de få professio¬ 
nelle, der virkelig var kvalificerede til at 
foretage forskningen. Når der ses bort fra 
nogle ganske få tilfælde, er ufo¬ 
forskningen ikke blevet udført af erfarne 
videnskabsmænd, men af amatører uden 
udstyr og penge. I meget sjældne tilfælde 
har videnskaben og militæret været ind¬ 
blandet, men de har kun udvist ringeagt ov¬ 
er for et samarbejde med de amatørforske¬ 
re, der dog efterhånden både har fået en vis 
ekspertise og har indsamlet en betydelig da¬ 
tamængde. Det er ikke overraskende, at 
mange forskere spekulerer på, om dette er 
en velovervejet politik fra myndighederne, 
såvel jordiske som ikke jordiske. 

Høje standarder • stor besynderlighed 

Til trods for alle disse besværligheder, og i 
modsætning til hvor absurd det end er, har 
ufo-forskningen udviklet visse standarder, 
som i høj grad lever op til dem, der bruges 
inden for den videnskabelige forskning. Li¬ 
ge siden de første ret primitive forsøg, som 
de første ufo-forskere gjorde, har ufologi- 
en udviklet sig, og vi har lært både at stille 
mere gennemborende spørgsmål og deref¬ 
ter analysere dem omhyggeligt. Ironisk nok 
sker der det, at hvis de forbedrede procedu¬ 
rer bliver en succes, og vi derfor får frasor¬ 


teret det meste af det uvedkommende og 
irrelevante, vil fænomenets kerne, som vi så 
vil være i stand til at se tydeligere, blive 
endnu mere forvirrende end nogensinde. 

Det ser ud til, at et ufo, hvis det ikke er 
en misfortolkning af noget kendt, men end¬ 
nu uopdaget (enten det er et naturligt fæno¬ 
men eller et uidentificeret objekt, såsom et 
hemmeligt militært våben), højst sandsyn¬ 
ligt er et af følgende: 

• Et naturligt, fysisk objekt. 

• Et skabt, fysisk objekt. 

• Overhovedet ikke et objekt, men en 
psyko-social reaktion udløst af en sti¬ 
mulans, som kan være noget ganske en¬ 
kelt modtaget under omstændigheder, 
hvor dets sande natur ikke opdages. 

At visse ufoer er et ukendt, naturligt fæ¬ 
nomen, fremgår tydeligt af visse tilfælde, 
f.eks. observationerne i Hessdalen i Norge, 
hvor man fik rigeligt med fotografiske og 
målte beviser. 

At nogle ufoer er fabrikerede fysiske ob¬ 
jekter, kan ikke bevises, men der er en hel 

del, der peger i den retning, for ek¬ 
sempel det radar/visuelle ved Bent- 
waters/Lakenhealth i England, hvor der 
i høj grad var en del, der støttede den 
påstand, at objekter, som vi jordboere end¬ 
nu ikke magter at lave, optrådte intelligent i 
vores atmosfære. Manglen på entydige fo¬ 
tografier eller spor - for blot at nævne no¬ 
get - er nedslående, men ikke endelig. Og 
alternativet - at hver eneste rapport drejer 
sig om en form for misfortolkning - er vel 
næppe meget mere sandsynligt. 

At mange observationer blot er en psyko¬ 
social reaktion fremgår meget tydeligt i de 
mange rapporter, hvor stimulus har vist sig 
at være et naturligt objekt, som f.eks. Ve¬ 
nus. Dette gør os i stand til at se, hvor meg¬ 
et observatøren har tilføjet, samtidig med 
at vi kan spekulere på hvordan og hvorfor. 

I dette dødvande, og indtil et bedre bevis 
dukker op, har nogle teoretikere valgt at gå 
meget forsigtigt til værks, mens andre har 
valgt at gå mindre forsigtigt frem med »hvis 
nu« som bevis - d.v.s., »hvis nu« observa¬ 
tørerne fortæller ikke blot den subjektive, 
men også den objektive sandhed. 

Denne metode har dog ikke været så til¬ 
fredsstillende som ønsket, da der ikke er 
enighed om, hvor langt man skal gå med 
disse »hvis nu« procedurer. Skal man med 
denne metode f.eks. godtage det, hvis nu 
en observatør hævder at have været bort¬ 
ført i et fremmed rumskib? 

Et andet minus ved denne »hvis nu« me¬ 
tode er, at den fremmer så kontroversielle 
ting som kanaliseringen af påståede medde¬ 
lelser fra rumvæsener, der nok mere end 
noget andet inden for dette område har af- 
skrækket den seriøse interesse. 

Til trods for alle disse vanskeligheder og 
de modarbejdelser, der finder sted, er det 

dem, der har undersøgt fænomenet mest 

— fortsættes side 8 

UFO-RAPPORT 

DANMARK 


Ser du et UFO, 
ring straks til 
06 54 21 21 


Ved Torben Birkeholm. 



1. juni - 30. sept. ’87 


Oversigten dækker tredje kvartal af 
1987, som det ses af kortet og listen. 
Bemærk dog, at observationerne er 
registreret hos SUFOI i perioden, 
mens selve tidspunktet for observa¬ 
tionerne kan ligge før perioden. 

Et skønsomt udvalg fra listen 
gennemgås her: 


Lyskegle over vandtårn 

Den 13. august 1986 var tre personer i bil på 
vej fra Skive til Mariager efter et besøg. Ca. 
klokken 23.50 var de tæt ved Mariager, på 
vej mod øst, da den ene passager fik øje på 
et lysskær i retningen nord-nordøst. 

Lysskæret syntes at komme fra et sted 
meget højt på himlen. De standsede bilen 
og steg ud, men kunne ikke høre nogen lyd 
derfra. Pludselig kom der en svag lysstribe 
nedad, som dannede en smal kegle, der til¬ 
tog i lysstyrke. 

Den flotte »lyskegle« syntes at skinne 


ned på et vandtårn ved Hohøj, bag en nær¬ 
liggende skov. Efter nogle minutter aftog 
lysstyrken, og »lyskeglen« trak sig lang¬ 
somt opad igen og opløstes. Et af vidnerne 
sammenlignede lysets farve og kraftigste 
styrke med belysningen ved en fodboldba¬ 
ne, mens chaufføren poetisk bemærkede: 
»Jeg tror Sankt Peter har tændt over sin ga¬ 
dedør i aften...«! 

Selv om det ikke er bekræftet, mener SU¬ 
FOI, at en sandsynlig forklaring er en speci¬ 
el variant af nordlys, som netop tager sig ud 

som en lysstråle. Påskemorgen 1982 var 
hundreder af nordjyder vidner til et tilsva¬ 
rende fænomen (se UFO-NYT 4/82, side 
18-21). 


Langsom sky 

Ved halv fire tiden en søndag morgen i 
begyndelsen af maj måned (3. maj 1987), 
sad en 43-årig kvinde i sin lejlighed i 
Farum. Hun kiggede ud på det første lys 
fra solen, der ramte de spredte skyer. 

Skyerne bevægede sig fra vest mod øst og 
skiftede langsomt form undervejs. 

Kvinden opdagede en sky, der blev ståen¬ 
de, mens de andre bevægede sig, og hendes 
nysgerrighed blev vakt! Hun hentede sit fo¬ 
toapparat, blot for at konstatere, at der ik¬ 
ke var film i apparatet. Pludselig bevægede 
»skyen« sig i tre store ryk mod højre, og 
den blev mere aflang som en kondensstribe. 

Foran skyen kom en »prik« til syne, som 
bevægede sig væk i samme retning, blot 
med utrolig fart, i en ret linie. Tilbage blev 
en mindre »sky«. Det hele varede ca. 10 mi¬ 
nutter. SUFOI har ikke andre beretninger 
om fænomenet og foreløbig heller ingen 
forklaring. 


Rød lyskugle lander i Sorø 

SUFOI har i skrivende stund kun få oplys¬ 
ninger om en observation fra Sorø den 13. 
august 1987, hvor en anonym læser beretter 
følgende til »Dagbladet«: 

»Jeg så en orange eller rød lyskugle kredse 
over søen her i byen. Dens spejlbillede så 
jeg i søen. Den kom ud fra skoven, og jeg 
mente først, at det var et ildskær. 

Men efter et par minutter gik det hen ov¬ 
er søen og henover Sorø Akademi og stod 
stille i luften. Lidt efter dalede det langsomt 
ned. Jeg blev stående et kvarters tid, men så 
ikke mere til det. 

Jeg fulgte stien langs søen, og pludselig 
så jeg det igen. Det stod på jorden, inde på 
Akademiets grund. På græsplænen stod 
den og lyste op som en stor lampe. 

Dc jeg kom nærmere, steg den hurtigt op 
til siden og fløj ud gennem porten til byen, 
og lyset gik væk, lige før den nåede porten. 
Der var ingen støj at høre. 

Jeg har boet her i byen over 40 år og har 
aldrig set noget lignende før. Kan det have 
været et UFO, spørger vores læser, der før 
har læst i DAGBLADET om den slags. 

Men de eksisterer vel ikke, slutter ved¬ 
kommende. 

Observatøren tvivler åbenbart på sin 
egen observation, men SUFOI forsøger via 
avisen at spore den anonyme læser, så vi 
kan få lejlighed til at undersøge sagen nær¬ 
mere. En mulig »landing« af en »lyskugle« 
er jo nok et par timers arbejde værd. Skulle 
nogle af UFO-NYTs læsere kende noget til 
sagen vil vi meget gerne høre om det, og 
kan love at dele vores viden med de øvrige 
læsere på et senere tidspunkt. 


Oversigt over observationer modtaget i 
perioden 1. juni til 30. sept. 1987 


Observa- 

Begyndel- 

Varig¬ 

Observationssted 

Antal 

Farver 

Evt. 

tions- 

sestids- 

hed 

(postnr. og bynavn) 

obs. 


identifi¬ 

dato 

punkt 





kation 

10.09.83 

01.10 DST 

10 min. 

3400 Hillerød 

1 

gullig/hvid 


09.07.86 

03.30 DST 


4700 Næstved 

flere 

rød 

Mars 

10.07.86 

22.55 DST 

5-10 min. 

7100 Vejle 


flamme¬ 

Venus 






rød 

+ flylys 

14.07.86 

23.15 DST 

2 min. 

1820 Kbh. V. 

1 

gullig 

Månen 

13.08.86 

ca. 23.58 DST 

flere min. 

9550 Mariager 

3 



02.10.86 

21.10 DNT 

5 min. 

8600 Silkeborg 

1 

rød/grøn 


02.10.86 

22-tiden DNT 


7400 Herning 

1 

hvid 

fly 

06.10.86 

17.55 DNT 

5 min. 

8900 Randers 

1 

ildrød 

kond.- 

stribe 

17.10.86 

21.16 DNT 

5 sek. 

5800 Nyborg 

1 

mørk 

fugle 

06.04.87 

21.35 DST 

30 min. 

3100 Hornbæk 

1 

hvid 


17.04.87 

22.40 DST 

5 min. 

3300 Frederiksv. 

1 

gul 

ballon 

17.04.87 

22.40 DST 

timer 

2500 Valby 

1 

hvidlig/rødlig 

Sirius 

03.05.87 
el. 10.05.87 


2 min. 

3520 Farum 

1 

grå 


24.05.87 

ca. 23.30 DST 

ca. 10 min. 

5560 Aarup 

2 

hvid/røgfarvet 


02.06.87 

ca. 23.05 DST 

ca. 5 min. 

9000 Aalborg 

2 

gullig 


05.06.87 

01.30 DST 

10 min. 

3100 Hornbæk 

1 

orangerød 


13.06.87 

10.45 DST 

20 min. 

2600 Glostrup 

1 

sølvfarvet 

ballon 

02.07.87 

01.41 DST 

2 t. 20 min. 

Mellem 3480 Fre¬ 

2 

hvid 

Capel- 




densborg, 

3100 Hornbæk og 
3000 Helsingør 



la 

04.07.87 

23.29 DST 

4 min. 

2630 Tåstrup 

1 

gullig/hvid 


25.07.87 

23.57 DST 

2 min. 

4960 Holeby 

2 

hvid 

fly 

03.08.87 

20.45 DST 

15 sek. 

4660 St. Heddinge 

2 

grøn 


08.08.87 


10-15 sek. 

7441 Bording 
el. 7442 Engesv. 

flere 

hvid 


08.08.87 

21.50 DST 

ca. 20 min. 

9220 Aalborg 0 

1 

rød 

Månen 

08.08.87 

ca. 22.50 DST 

få sek. 

4420 Regstrup 

2 

gul/hvid 

stjerne¬ 

skud 

08.08.87 

23.10 DST 

få sek. 

4420 Regstrup 

1 

gul/hvid 

do. 

12.08.87 

23.01 DST 

få sek. 

4420 Regstrup 

1 

gul/hvid 

do. 

13.08.87 

morgen 

minutter 

4180 Sorø 

1 

orangerød 


14.08.87 

23.10 DST 

få sek. 

4420 Regstrup 

1 

gul/hvid 

stjerne¬ 

skud 

19.08.87 

23.02 DST 

få sek. 

4420 Regstrup 

1 

gul/hvid 

do. 

15.09.87 

14.01 DST 

2 min. 

1433 Kbh. K. 

2 

hvid 


16.09.97 

21.00 DST 

30 min. 

6500 Vojens 

2 

hvid 


28.09.87 

22.28 DNT 

10-20 sek. 

7400 Herning 

1 

gråbrun 



Nattelys med stor hastighed 

Til sidst en beretning fra Vojens i Sønder¬ 
jylland, hvor en 17-årig og hans far ser no¬ 
get, som de tror er en satellit. Ved 21-tiden 
den 16. september 1987 ser den unge mand 
et lyspunkt flyve fra venstre mod højre, 
hurtigere end en satellit normalt gør. Men 
dét, der får ham til at studse er, at lyset står 
stille et øjeblik, næsten lodret over ham. 
Derefter fortsætter det opefter, skråt til 
venstre, og standser så. 

Samtidig bemærker han et lidt større 
blinkende lys bevæge sig med samme ha¬ 
stighed fra højre mod venstre og forsvinde. 
Dette sidste lys mener SUFOI kan være 
et fly. 

Da det første lys har stået stille på himlen 
i ca. 10 minutter får den 17-årige øje på 
endnu et lyspunkt, der bevæger sig over 


himlen, og så pludselig står stille, akkurat 
som det første. Efter ca. 3 minutter flyver 
dette lys bort med meget høj hastighed — 
så det ser ud som en streg på den stjernekla¬ 
re himmel. 

Igen koncentrerer han sin opmærksom¬ 
hed om det første lyspunkt, som stadig står 
stille. Hans far kommer nu til og ser dette 
lys. Kort efter bliver det skyet. 

Satellitter kan ikke skifte kurs eller 
standse i deres bane, som beskrevet, og 
umiddelbart er der ikke andre forklaringer i 
retning af bevægelser foretaget af kendte 
fysiske genstande. Noget andet er, at obser¬ 
vatøren kan være »offer« for nogle almin¬ 
delige psykologiske mekanismer, der ofte 
optræder når vi koncentrerer opmærksom¬ 
heden om at følge et lyspunkt på en mørk 
himmel. SUFOI undersøger i øjeblikket om 
det kan være tilfældet her. □ 

Lyskugle med ildhale 

En søndag i slutningen af maj (24. maj 
1987) kørte et ægtepar i bil fra Aarup på 
Vestfyn mod syd. Ca. 23.30 observerede de 
en kuglerund, lysende genstand til højre, i 
retningen vestsydvest, lavt på himlen. 

»Lyskuglen« syntes større end fuldmå¬ 
nen, og i første omgang troede de, at der 
var tale om en kæmpe projektør. De blev 
dog hurtigt klar over, at »lyskuglen« svæv¬ 
ede, og de gjorde holdt på en bakketop. 
Herfra fulgte de lyset, der svævede ganske 
langsomt mod venstre og senere lidt mod 
højre, ned bag nogle trætoppe, med en lang 
»røghale«, nærmest som halen på en pa¬ 
pirsdrage, efter sig. De bemærkede samti¬ 
dig et fly med rødt og grønt lys flyve syd for 
»lyskuglen«. 

Lidt længere fremme holdt de igen stille 
nogle minutter. Det var vindstille og tørt 
med klar sigt. »Lyskuglen« bevægede sig 
både lidt op og lidt ned, og parret havde 
nogle gange fornemmelsen af, at lyset kom 
direkte mod dem, for til sidst at forsvinde 
helt bag træerne, efter i alt ca. 10 minutters 
observation. SUFOI har p.t. ingen forkla¬ 
ring på det sete. 


STATUSRAPPORT 

- fortsat fra side 5 

omhyggeligt, der er mest overbeviste om, at 
der er grund til deres undersøgelser. Hvis vi 
skal fortsætte vores søgen, er det af disse to 
meget vigtige grunde: 

1) Fordi ligegyldigt hvilken natur fæno¬ 
menet end har, er her en enestående chance 
for videnskaben: hvis ikke for de fysiske vi¬ 
denskaber, så for de humanistiske. Selv i 
det begrænsede kendskab, vi i dag har til 
fænomenet, er der mange værdifulde oplys¬ 
ninger om både naturlige tildragelser (f.eks. 
studiet af kuglelyns-fænomenet sammen 
med geofysiske og atmosfæriske forhold) 
og den menneskelige adfærd (f.eks. obser¬ 
vatørernes reaktioner på forskellige ting, 
jævnfør Lawsons forsøg med indbildte 
bortførelser). 

2) Fordi i tusindvis af mennesker har haft 
en oplevelse, som både forvirrer og for¬ 
skrækker dem, og nogen er nødt til at for¬ 
tælle dem, hvad det var, der skete for dem. 


Selv om det er sandt, at vi stadig den dag 
i dag ikke ved, hvad Kenneth Arnold så den 
24. juni 1947, eller hvad så mange tusinder 
af mennesker har set siden, har vi dog, som 
man kan læse i den nyere ufo-litteratur og 
»ufo-nyt«, lært meget om ufo-fænomenet - 
om mennesker og hvad de ser, og hvordan 
de reagerer på det, de ser, om deres verden 
og hvad den indeholder, om ting, der eksi¬ 
sterer, og om ting, der ikke eksisterer, og 
om ting, der måske eksisterer. □ 

A rtiklen er med venlig tilladelse fra Hil ary 
Evans gengivet fra bogen »UFOs 1947- 
1987. The 40-year Search for an Explanati- 
on«, Eortean Tomes, London 1987. 

ufo-nyt... for dig som vil vide mere 


Lyskugle observeret af ægtepar på Vestfyn. 








AFSLØRING _ 

Rumskib fra en fremmed 
planet 

Af Ole Henningsen. 


I midten af halvtredserne vakte englænderen Cedric Alling- 
ham’s bog »Flying Saucer from Mars« en del opsigt. Allingham 
beskrev i sin bog, hvorledes han i februar 1954 fotograferede 
et rumskib fra Mars og havde kontakt med et besætningsmed¬ 
lem. Under en sygdomsperiode nogen tid efter offentliggørel¬ 
sen af kontaktberetningen forsvandt Allingham. Der har altid 
hersket berettiget mystik om denne beretning, der heller aldrig 
har virket særlig troværdig. Nu har engelske ufo-forskere taget 
sagen op igen, og tilsyneladende kan man nu påvise, at det 
hele var en practical joke sat i scene af den berømte engelske 
astronom Patrick Moore. 


Men først lidt forhistorie 

I 1953 udkom bogen »Flying Saucers Have 
Landed« af Desmond Leslie og George Ad- 
amski. 1 denne bog påstod amerikaneren 
George Adamski bl.a., at han i den califor¬ 
niske ørken året før havde haft kontakt 
med venusianeren Orthon. Efter det opgiv¬ 
ne endda i overværelse af vidner. 

Der kom da også hurigt flere andre så¬ 
kaldte kontaktberetninger frem verden ov¬ 
er. 

Allinghams bog 

I England udkom i 1954 Cedric Allinghams 
bog »Flying Saucer From Mars«. Bogen 
blev i 1962 oversat til dansk af Lilli Chri¬ 
stensen og udsendt på forlaget Otto Biil- 
mann med titlen »Rumskib fra en fremmed 
planet«. 

Bogen indeholder omtaler af visse af de 
mere berømte ufo-tildragelser fra sidst i 
fyrrerne og først i halvtredserne og de di¬ 
skussioner i videnskabelige kredse, som 
disse observationer gav anledning til. Bo¬ 
gen indeholder desuden en gennemgang af 
visse af de astromiske aspekter, der bør ta¬ 
ges hensyn til, når debatten går på rumskib¬ 
shypotesen som oprindelse for ufo¬ 
fænomenerne. 

Bogen er dog koncentreret om Alling¬ 
hams oplevelse, der fandt sted i Skotland 



Cedric Allingham - alias journalisten Peter 
Davies - i forklædning. 


ved kysten mellem Lossiemouth og Buckie 
den 18. februar 1954. 

Allingham var ude for at studere fugle, 
da han pludselig fik øje på et objekt på 
himlen. Det forsvandt og kom igen flere 
gange i løbet af dagen. Ved flere lejligheder 
dagen igennem tog Allingham billeder af 


objektet. Til sidst kom det ind ude fra van¬ 
det og landede på jorden. Der hørtes en lyd 
som af en slags motor. Det lykkedes også 
for Allingham at tage billeder af den lande¬ 
de genstand, der så ud til at være formet af 
én metalplade uden samlinger og bolte. Der 
var to grupper koøjer synlige og tre kugle¬ 
formede landingshjul. Fartøjets størrelse 
var ca. 15 m i diameter og ca. 6 m i højden. 



Nogle af Allinghams lidet overbevisende fo¬ 
tos af »rumskibet fra Mars«. 


Kontakt til en Mars-mand 

Da Allingham nærmede sig fartøjet, gled 
en skydedør i den nederste del tilbage, og 
en mand sprang ned på jorden. De to 
mænd hilste på hinanden med opstrakt 
arm, og det beskrives nu i bogen, hvorledes 
der udspandt sig en slags samtale imellem 
dem ved hjælp af fagter. 

Allingham forstår, at manden kommer 
fra planeten Mars. Han får andre oplysnin¬ 
ger, f.eks. at kun Venus og Mars er beboet i 
vort eget planetsystem. 

Da samværet senere er slut, og manden 
går tilbage mod sit fartøj, lykkes det 
Cedric Allingham også at tage et foto af 
mars-manden. 

Alle billederne er gengivet i bogen, og for 
at give »ufo-nyt«s læsere en ide om materi¬ 
alets beskaffenhed, har vi også valgt at vise 
en del af billederne sammen med denne ar¬ 
tikel. 

Fisker Duncan som vidne 

Da hele tildragelsen var overstået, og Al¬ 
lingham begyndte at gå tilbage mod Lossie¬ 
mouth, mødte han en mand, der bekræfte¬ 
de at have set fartøjet og overværet de sid¬ 
ste få minutter af mødet med dets pilot. 

Manden fortalte, at hans navn var James 
Duncan, og at han var fisker fra egnen. 

Allingham lod James Duncan under- 

skrive en erklæring om, at han var vidne til 
tildragelsen. Også denne vidneerklæring er 
gengivet i Cedric Allinghams bog. 



»Marsmanden« på vej tilbage mod sit »»rum¬ 
skib«. Det fremgår ikke af undersøgelserne, 
hvem der optrådte som »»Marsmand«. 


Cedric Allinghams liv 

I de senere udenlandske oversættelser af 
hans bog gives denne fremstilling af hans 
levnedsløb: 

Cedric Allingham er født i 1922 i Bom- 
bay som eneste søn af en rig, engelsk tek¬ 
stilfabrikant. Han blev undervist privat, 
indtil han var 10 år. Da trak hans fader sig 
tilbage og købte et hus i nærheden af Dur¬ 
ban. Allinghams uddannelse fortsattes på 
skoler i Sydafrika og England indtil han var 
17 år. Da blev han indlagt på et sanatorium 
med tuberkulose, som lænkede ham til sen¬ 
gen i næsten 2 år. 1 1941 trådte han ind i 
hæren og blev posteret i Det Mellemste 
Østen, hvor han tilbragte største delen af 
krigstiden. Det var i den tid, han begyndte 
at interessere sig for astronomi ved, som 
han udtrykte det: »at lære stjernerne at 
kende i mangel på noget bedre at foretage 
sig i ørkenen, når det var for varmt til at 
sove om natten«. Efter krigen og forældre¬ 
nes tragiske død - deres skib blev torpederet 
kun 9 uger før kapitulationen - levede Al¬ 
lingham et nomade liv i en campingvogn, i 
hvilken han yndede at foretage rejser rundt 
i landet og foretage længere ture på Konti¬ 
nentet. Det meste af tiden tilbragte han 
med at skrive gyserromaner, som han ud¬ 
gav under et pseudonym, og med at studere 
fugle. Han ejede også en hytte i Yorkshire, 
hvor han lejlighedsvis trak sig tilbage for at 
hellige sig sit seriøse skriveri, og for at iagt¬ 
tage Månen og planeterne gennem sit 10” 
spejlteleskop. 

Efter sin enestående oplevelse, som han be¬ 
retter om i bogen, begyndte han at samle 
rapporter om tallerkenobservationer, og 
planlagde at udføre yderligere om fattende 
undersøgelser i løbet af 1955 i Californien, 

hvor der i de sidste måneder var rapporteret 
et betydeligt antal observationer. Han nåe¬ 
de dog aldrig at gennemføre disse planer. 
Han blev påny syg og rejste i den anledning 
på rekreation i Schweiz, hvor han for¬ 
svandt. 

Hvem var Allingham? 

Ingen var særligt imponerede af Alling¬ 
hams billeder af rumskibet eller Marsman¬ 
den. De så unægtelig også noget primitive 
ud. 

Allerede kort efter bogens fremkomst be¬ 
gyndte forskellige ufo-interesserede at und¬ 
re sig over, at det var svært at finde yderli¬ 
gere oplysninger om Cedric Allingham eller 
vidnet James Duncan. 

Juli-august 1955 udgaven af det berømte 
engelske ufo-tidsskrift »Flying Saucer Revi- 
ew« fortalte, at Cedric Allingham tidligt på 
året 1955 var taget på rekreation i Schweiz, 
og at han nu var rapporteret alvorligt syg. 

I den tyske udgave af Allinghams bog an¬ 
føres det, at en undersøgelse på foranled¬ 
ning af daværende redaktør af »Flying Sau¬ 
cer Review«, Brinsley Le Poer Trench, hav¬ 
de afsløret, at Allinghams død ikke var reg¬ 
istreret af myndighederne i Schweiz. 

I »ufo-nyt«, september 1960 blev det 
rapporteret, at Adamski-medarbejderen 
Lou Zinnstag fra Schweiz på foranledning 
af Allinghams familie lod foretage en grun¬ 
dig undersøgelse. Hun fik efter det anførte 
adgang til politiets arkiver, kirkebøger, sy¬ 
gehusjournaler m.v. Men navnet fandtes 
ingen steder! Det er dog heller aldrig blevet 
fastslået, at nogen har været i kontakt med 
Allinghams familie. 

I tidsskriftet »Flying Saucer News«, 
sommer 1955, var der bl.a. en notits om, at 
forfatteren Desmond Leslie ved et foredrag 
skulle have oplyst, at det var lykkedes at lo¬ 
kalisere vidnet James Duncan. Dette blev 
dog aldrig senere bekræftet. 


Jagten på Allingham 

I et læserbrev i »Flying Saucer Review«, 
sept.-okt. 1961, opfordrer Henry Barron 
til, at man sørger for at efterspore familie, 
venner, bekendte og alle andre, som kan 
tænkes at vide noget om Allinghams skæb¬ 
ne. Barron mener, at der bør gøres en ind¬ 
sats for, at sådanne mysterier ikke blot går 
over i historien uden at være undersøgt til 
bunds. 

Den britiske populærvidenskabelige skri¬ 
bent Robert Chapman fortæller i sin bog 
»Unidentified Flying Objects« fra 1969, at 
han ved fremkomsten af Allinghams bog 
var videnskabelig korrespondent ved 
London-avisen Evening News. 

Robert Chapman undrede sig med andre 
over, at hverken forlægger eller forfatter 
ønskede den publicity, der ellers normalt 
omgiver bogudgivelser. Han forsøgte der¬ 
for sammen med journalistkolleger at op¬ 
spore Cedric Allingham eller hans vidne Ja¬ 
mes Duncan. Men uden held. Allingham 
blev rapporteret »død«, og Duncan kunne 
ikke findes. 

Men hvis Duncan ikke fandtes, så var 
hans vidneerklæring heller ikke meget be¬ 
vendt. Når dertil kom, at man ikke kunne 
finde spor af Allingham, så var der efter¬ 
hånden ikke meget tilbage af hele historien. 

Efter Robert Chapman’s opfattelse var 
der tale om et vel tilrettelagt svindelnum¬ 
mer. 



Patrick Moore’s bog »>Can You Speak Venu- 
sian?«, hvori han fortæller, at han person¬ 
ligt har mødtes med »»Allingham«. 


Patrick Moore og Allingham 

I sin bog »Can You Speak Venusian?« 
nævner den engelske amatørastonom Pat¬ 
rick Moore også Allingham-sagen med en 

helt speciel baggrund. Han fortæller nem¬ 
lig, at han var sammen med Cedric Alling- 
ham ved et foredrag for en lokal ufo¬ 
gruppe i Turnbridge Wells i England! 

Et pudsigt sammentræf! 

Patrick Moore er nemlig ikke en almindelig 
»ukendt« amatørastronom. Han er født i 
1924 og har i mange år været kendt som 
succesfuld forfatter til populærvidenskabe¬ 
lige værker om astronomiske emner. Han 
var medstifter af The International Union 
of Amateur Astronomers. Hans produkti¬ 
on omfatter mere end 50 bøger, og han er 
endvidere kendt for sin medvirken i talrige 
radio- og tv-udsendelser. 

Og Patrick Moore er altså hidtil den ene¬ 
ste person, der påstår at have mødt Cedric 
Allingham personligt! 



Den engelske amatørastronom Patrick 
Moore. 


Nye undersøgelser 

De to engelske ufo-forskere Christopher 
Allan og Steuart Campbell har i det engel¬ 
ske tidsskrift »Magonia« juli-udgaven, 
1986, i en længere artikel berettet om det 
spændende efterforskningsarbejde, de har 
udført i denne sag. 

Med baggrund i anvendelsen af fagudt¬ 
ryk m.v. i Allinghams bog, mente man at 
kunne påvise en vis sammenhæng med Mo- 
ore’s bøger. En grundig videnskabelig tek¬ 
nisk analyse af sprogbrug i Allinghams bog 
og Moore’s værker viste dog senere helt 
klart, at Patrick Moore ikke har skrevet 
Allingham-bogen! 

Analyse af Duncans skrift 

Det påståede vidne, fisker James Duncan, 


skrev en erklæring om at have overværet 
Allinghams møde med Mars-manden. Og 
denne erklæring er afbildet i bogen. 

Jeg henvendte mig derfor til en af mine 
gode venner, Bende Øgendahl, Stubbekø¬ 
bing, der i mange år har interesseret sig for 
grafologi - skriftanalyse. Det kunne være 
interessant måske at få et fingerpeg om, 
hvorvidt en personlighed som Patrick Moo¬ 
re iflg. en skriftanalyse kunne være ophavs¬ 
mand til Duncan’s skriftlige erklæring. 

Indledningsvis skal det erkendes, at den 
foreliggende skriftprøve ikke er det bedst 
tænkelige udgangspunkt for en sådan ana¬ 
lyse. Bende Øgendahl har alligevel haft mu¬ 
lighed for at udforme en 2 Vi side lang skrif¬ 
tanalyse, hvorfra kun gengives de vigtigste 
mere teknisk betonede konklusioner. 



James Duncan’s erklæring om, at han har 
overværet Allinghams kontakt med mars- 
manden og det landede rumfartøj. 


Skriften er »british« og er skrevet hurtigt 
og flydende uden at virke konstrueret. Ved¬ 
kommende har på forhånd vidst nøjagtigt, 
hvad der skulle skrives. 

Flere ting i skriften viser, at der ikke er 
skrevet med fordrejet håndskrift, men med 
vedkommendes egen håndskrift. Skriften 
tyder stærkt på en person, der er veluddan¬ 
net, intelligent og vant til at formulere sig. 
Dette forbindes normalt ikke med typen på 
en fisker af ringe uddannelse, selv om der 
naturligvis også er veluddannede menne¬ 
sker, der er fiskere. 

Underskriften, James Duncan, harmone¬ 
rer ikke med den øvrige tekst. Man kan 
forestille sig, at underskriften er skrevet af 
en anden, eller måske nærmere at under- 
skriften er konstrueret. Især fornavnet er 
anderledes, hvorimod efternavnet mod 
slutningen igen begynder at nærme sig 
skriften i selve erklæringen. 

Bende Øgendahls konklusion er, at ved¬ 
kommende har skrevet erklæringen med sin 
egen håndskrift og derefter underskrevet 
med et konstrueret navn. 


Dette bragte os dog ikke nærmere til Pat¬ 
rick Moore. 

Jeg har derfor henvendt mig direkte til 
Patrick Moore for at kunne sammenligne 
hans håndskrift med »James Duncan«s. 
Desværre endnu i skrivende stund uden re¬ 
aktion. 

Allingham dukker op! 

De engelske forskere Christopher Allan og 
Steuart Campbell forsøgte at skrive direkte 
til Cedric Allingham gennem det engelske 
forlag, nu »Muller, Blond and White«, 
London. Og med held! 

Forlaget svarede ganske vist, at man sta¬ 
dig ikke ønskede at offentliggøre forfatte¬ 
rens sande identitet, men at man gerne ville 
videresende korrespondance til ham. Så 
helt afdød var han formentlig alligevel ik¬ 
ke! 

Allan og Campbell bad i et brev til Al¬ 
lingham (via forlaget) om, at han ville give 
sig til kende. Brevet blev senere returneret 
ubesvaret. A len kuverten havde været vide- 
resendt til en Hr. Peter Davies i Oxted, Sur¬ 
ry, der kun ligger 9 miles fra Patrick Moo¬ 
re’s tidligere adresse. 

Det lykkedes de to engelske forskere at 
komme i kontakt med denne Peter Davies, 
der beskrev sig selv som journalist, selv om 
han ikke kendes som medlem af Presseor¬ 
ganisationerne »National Union of Journa¬ 
lists«, »Institute of Journalists« eller 
»Newspaper Press Fund«. 

Davies indrømmer svindelen 

Peter Davies indrømmede overfor Allan og 
Campbell, at han var involveret i Alling¬ 
hams bog, og at der var tale om svindel. 
Han fortalte ligeledes, at bogen oprindelig 
var skrevet af en anden, og at hans eget job 
bestod i at revidere teksten og skrivestilen 
for at sløre oprindelsen. Han fik også roy¬ 
alties af bogen. Han ville dog stadig ikke 
afsløre, hvem der iøvrigt stod bag bogen. 

Davies indrømmede også, at det er ham, 
der maskeret er afbildet som »Cedric Al¬ 
lingham« i bogen! 

Ligeledes erkendte han, at det var ham, 
der holdt det af Patrick Moore omtalte ufo¬ 
foredrag i Turnbridge Wells, og at han hav¬ 
de haft en hjælper blandt publikum, der 
vidste mere om emnet, end han selv gjorde. 
Det kunne passende have været Moore. 

At Patrick Moore var til stede ved dette 
foredrag og traf »Allingham«, har Moore 
oven i købet selv skrevet, som tidligere om¬ 
talt. 

Davies fortalte ligeledes, at han var en 
gammel ven af Patrick Moore. Denne har 
også tidligere fået udgivet bøger på samme 
forlag, som udgav Allingham-bogen. 

Så alt i alt ser Allingham-sagen ud til at 
lande på Patrick Moore’s bord. 

Allinghams teleskop tilhører Patrick 
Moore 

Det mere afgørende bevis for Moore’s ind¬ 
blanding i Allingham-sagen fandt de to bri- 

Dette billede skulle vise Cedric Allingham 
ved siden af hans 10“ teleskop. 

I virkeligheden er der tale om journalisten 
Peter Davies ved siden af Patrick Moore’s 
eget 12 V 2 “ teleskop. 

tiske forskere dog i en af Patrick Moore’s 
egne bøger: »The Observer’s Book of 
ASTRONOMY«, 1971-udgaven. 

1 denne astronomibog findes et foto af 
Patrick Moore’s egen astronomiske kikkert; 
en 12 Vi tommer altazimuth reflektor. 

Dette teleskop er i alle detaljer helt iden¬ 
tisk med det »10 tommer teleskop«, Peter 
Davies - som Cedric Allingham - er afbildet 
ved siden af i Allingham-bogen. 

Allinghams teleskop tilhører altså Pat¬ 
rick Moore! 



Patrick Moore’s 12 Vi” teleskop gengivet fra 
hans astronomi-håndbog. 


Practical jokeren Moore 

Det er ikke den eneste gang, at man har set 
Patrick Moore i en sådan situation. Det er 
således detaljeret beskrevet i hans bog 
»Can You Speak Venusian«, hvorledes han 
gennem en længere periode via læserbreve 
fra ikke-eksisterende forskere drev gæk 
med den engelske Aetherius Society. 

I juli 1963 vakte det opsigt verden over, 
at der i en mark i Charlton ved Shaftesbury 
i Dorset var fundet et slags krater, der blev 
tilskrevet en UFO-landing. Krateret blev 
undersøgt af en bombeenhed fra det engel¬ 
ske forsvar, uden at man kom en løsning 
nærmere. 

Hærens ekspert, en australsk forsker, dr. 
Robert J. Randall fra Woomera raketbasen 
i Australien blev i pressen citeret for, at der 



Bombeenheden fra det engelske forsvar un¬ 
dersøger »ufo-landingspladsen« ved Charl¬ 
ton i juli 1963. 


var tale om et rumskib fra omegnen af Ura¬ 
nus, der var bumpet hen over marken. 
Størrelsen på rumskibet angav han som 500 
fod, vægten som 600 tons og med en besæt¬ 
ning på 50 mand. 

Desværre kender det engelske forsvar ik¬ 
ke til nogen dr. Randall. Og det gør iøvrigt 
heller ikke Woomera raketbasen i Australi¬ 
en. Patrick Moore gør sig med rette lystig 
over hele historien i sin ovennævnte bog, 
men lader samtidig forstå, at den sag ken¬ 
der han betydeligt mere til, end almindelig 
kendt er. 

Endelig skal det nævnes, at Patrick Moo¬ 
re for år tilbage var ophavsmand til en 1. 
april spøg i britisk TV vedr. ændringer i 
tyngdekraften. Han er altså ikke ukendt i 
denne sammenhæng. 

I et personligt brev bad jeg i september 
måned 1987 Patrick Moore om at droppe 
hemmelighedskræmmeriet i forbindelse 
med Allingham-sagen og stå frem som op¬ 
havsmand til historien. 

Dette har han dog ikke ønsket på nuvæ¬ 
rende tidspunkt. 

Men som det fremgår af artiklen kan og- 



»Rumskibet« er landet, og inspirationen fra 
Adamski’s fotos er tydelig. 


så denne kontaktberetning, takket være to 
engelske forskere, overgå til hylden for ku¬ 
riositeter. □ 

Patrick Moore: Can You Speak 

Det vakte stor opsigt, da den »australske raketekspert« Robert J. Randall (formentlig alias 
Patrick Moore) udtalte sig om det nødlandede rumskib fra Uranus! 

ham til at kontakte SUFOl, og godt et døgn 
efter observationen kom SUFOl ind i sa¬ 
gen. 


UFO-STYRT 


UFO-styrt på Amager? 

A f Torben Birkeholm. 


Historier om ufoer, der styrter ned og bjærges i hemmelighed 
af militær og sikkerhedsfolk, hører til de mest omdiskuterede. 
Så vidt vides er der ingen eksempler fra lille Danmark. Men i 
marts 1985 skete der noget i København, som fik garvede ufo¬ 
loger til at trække paralleller til de mest dramatiske - hoved¬ 
sageligt amerikanske - beretninger. 

Sagen og dens forløb fortjener mere end almindelig opmærk¬ 
somhed. Ikke bare på grund af det dramatiske islæt, men i 
særlig grad fordi selve grundlaget for mystikken måske kan 
overføres til en række uforklarede hændelser og observationer. 


For SUFOIs vedkommende startede sagen 
den 28. marts 1985. Ved 22-tiden ringede en 
23-årig mand til SUFOl og fortalte denne 
usædvanlige historie fra dagen før: 

Sammen med veninden Maria (alle per¬ 
sonnavne er ændret i beretningen) var Jens 
den 27. marts 1985 taget på besøg hos kam¬ 
meraten Erik. Ved 18.45-tiden befandt alle 
tre sig i Eriks lejlighed på 16. etage i et høj¬ 
hus i Hvidovre. Fra lejligheden havde de 
frit udsyn mod sydøst. Det var tørvejr, let¬ 
skyet, men klart, og lysene fra byen kunne 
ses viden om. 

Pludselig så Jens et hvidt lysspor på him¬ 
len. Det gik lodret nedad i stærk fart, og 
han så tydeligt, at et eller andet slog ned på 
Kalvebod Fælled. 

Sammen med Maria og Erik kørte Jens 
nærmere nedslagsstedet, og i kikkert kunne 
de se en rødt lysende genstand på jorden. 
De kørte videre til et sted, der lå ca. 500 me¬ 
ter fra nedslagsstedet og opdagede, at to 
»militærlignende« vogne var kommet til 
stedet. I kikkert kunne de se flere mænd i 
skjorteærmer (Jens mente, at det var mili¬ 
tærskjorter, model M 65), som bevægede 
sig omkring en genstand på ca. 5 meter i di¬ 
ameter. Det var frostvejr, og Jens gik ud 
fra, at genstanden var temmelig varm, når 
de kunne nøjes med skjorteærmer. En af 
mændene kunne ses bag genstanden, som 
Jens derfor vurderede til 1,50 meter høj. 


Den øverste del »glødede« med rødt lys, og 
en gang imellem »spruttede« og »gnistre¬ 
de« den øverste del af genstanden, mens en 
form for sort »røg« kunne ses. 

Mændene var tilsyneladende ved at dæk¬ 
ke genstanden til med en form for »skær¬ 
me«. Der var nu gået ca. 1 Vi time, siden 
Jens først så genstanden slå ned, og efter 
forgæves at have forsøgt at komme nærme¬ 
re kørte de hjem. 

Jens var ophidset over de mærkelige 
hændelser og bad nogle lokale walkie-talkie 
venner om at holde øje med området. 1 lø¬ 
bet af natten meldte de, at lyset i området 
var gået ud, og Jens kontaktede det lokale 
politi for at informere dem og evt. få at vi¬ 
de, hvad der foregik. 

Politiet benægtede ethvert kendskab til 
sagen, og Jens fik nærmest det indtryk, at 
de var ligeglade. Han ringede derefter 
rundt til diverse pressefolk fra aviser, radio 
og TV, men ingen steder syntes man at tage 
sagen alvorligt. Jens følte, at de ikke rigtig 
troede på ham, og til sidst ringede han til 
Forsvarskommandoen i Vedbæk, hvor man 
tilsyneladende tog sig tid til at høre på ham. 
Jens fik indtryk af, at den vagthavende no¬ 
terede oplysningerne, men der skete ikke 
noget. Han følte, at han »løb panden mod 
en mur«, og han blev mere og mere frustre¬ 
ret. 

En af walkie-talkie vennerne opfordrede 


UFO styrtet på Amager? 

Enhver der har læst om »nedstyrtede ufo¬ 
er«, militær hemmeligholdelse«, og som 
har set film som »Nærkontakt af 3. grad« 
og »Hangar 18« vil sikkert allerede nikke 
genkendende til flere elementer i beretnin¬ 
gen. Og måske vil en og anden læser føle en 
kildren i de små nakkehår: Et nedstyrtet 
ufo på Amager!? 

SUFOl besluttede sig straks til at sætte 
undersøgelser i gang på flere fronter. En lo¬ 
kal rapportoptager blev bedt om at kontak¬ 
te observatørerne hurtigst muligt, og SU¬ 
FOIs alarmcentral gik i gang med at kon¬ 
takte civile og militære myndigheder. Det 
første skridt måtte være at sikre fuldstændi¬ 
ge oplysninger om hændelsen og vurdere 
graden af nøjagtighed. Samtidig var det af 
interesse at få uddybet myndighedernes på¬ 
ståede ukendskab til sagen. 

Allerede f å dage senere lykkedes det at få 
en samtale med Jens om de nærmere deta¬ 
ljer. Her følger uddrag af hvad rapportop¬ 
tageren fik ud af hændelsesforløbet, til 
sammenligning med den telefoniske beret¬ 
ning: 

Tidligt på aftenen befandt Jens sig i Er¬ 
iks lejlighed sammen med Maria. Kl. ca. 
18.47 så Jens et hvidt lys slå lodret ned fra 
himmel til jord på et øjeblik. Han udtalte, 
at der sås en lige streg som efter et lyn. Den 
forsvandt i løbet af brøkdele af et sekund. 
Maria nåede også at se noget af den lysen¬ 
de linie, som stoppede et stykke fra, hvor et 
lysende rødt punkt viste sig. Nedslaget ske¬ 
te i det mørke område bag gastårnet i Hvi¬ 
dovre, altså et sted på Amager Fælled. 

Efter nogle få minutters forløb begyndte 
det at gløde og lyse fra nedslagsstedet. I 
kikkert sås tydeligt en bunke hvidglødende 
materiale (se Jens’ skitse), mere rødligt i 
omkredsen ved jorden. Lyset var stærkt, 
men ikke blændende. Jens besluttede at 
komme tættere på stedet, og i Eriks bil kør¬ 
te man ud til Schradersvej i Hvidovre, hvor 
man fandt frem til en høj. Der var vel nu 
gået en halv time. Herfra havde man et 
godt udsyn over nedslagsstedet. Objektet 
glødede stadig lige stærkt, hvidt i toppen og 
mere rødt i bunden. En gang imellem kom 
ligesom små »eksplosioner«, hvorved der 
blev skudt lysende materiale ca. 2 meter ud 
fra objektet, som bedømtes til at væreca. 5 
meter i diameter. Overfladen sås nu tydeligt 
at være ujævn, ligesom bestående af » pris¬ 
mer«, idet lyset udsendtes i forskellige ret¬ 
ninger. A fstanden til objektet bedømtes her 
til ca. 800 meter. 

Der var nu kommet liv omkring objektet. 
2 personer sås særdeles tydeligt, idet de blev 
belyst af lyset fra objektet. De var iført uni¬ 
formsskjorter og militære kamphuer. De 
var tilsyneladende beskæftiget med at byg¬ 
ge en afskærmning uden om objektet. I 
baggrunden sås flere personer som silhou- 
etter. Ved siden af holdt to køretøjer, nær- 

mest en stor lastvogn og ved siden af denne 
antagelig en Volvo stationcar. De tre for¬ 
søgte nu at komme endnu tættere på. En 
halv times tid senere befandt de sig i Rosen¬ 
haven i sydvestkvarteret i København, meg¬ 
et tæt ved Kalveboderne (farvandet mellem 
Sjælland og A mager). A fstanden til ob jek- 
tet bedømte Jens nu til kun ca. 500 meter, 
og de havde nu fået en god position af det. 
Det måtte befinde sig på Amager Fælled, 
lidt syd for indsejlingslysene til havneområ¬ 
det. 

Jens og hans venner kørte nu over på 
A mager og forsøgte at komme ind på om¬ 
rådet. Det lykkedes ikke, idet portene var 
lukket for bilkørsel. / stedet kørte de tilba¬ 
ge til Eriks lejlighed, hvor de ankom lidt 
før kl. 20.30. Man kunne stadig se det glø¬ 
dende objekt, men kl. ca. 20.35 forsvandt 
lyset fuldstændigt... 

Man vil notere sig visse forskelle mellem 
de to versioner. Detaljer måske, men - som 
det skal vise sig senere - væsentlige detaljer! 

Røgslør eller brandøvelse? 

I mellemtiden havde SUFOIs alarmcentral 
v. Ole J. Knudsen arbejdet med at indsamle 
baggrundsoplysninger: Presseofficeren på 
Kastellet i København havde lovet at under¬ 
søge, om militæret var indblandet. Han 
kunne meget hurtigt melde tilbage, at en 
kollega havde fået oplyst, at det var Tårnby 
Brandvæsen, som afholdt øvelse! 

Som ren rutine blev Tårnby Brandvæsen 
kontaktet for uddybende oplysninger, men 
de kendte ikke noget til en brandøvelse og 


henviste i øvrigt til Københavns Brandvæ¬ 
sen, der har noget af Fælledens nordlige del 
som ansvarsområde. Desværre lykkedes det 
ikke at få forbindelse til Københavns 
Brandvæsen med det samme. 

Tårnby politi og kriminalpoliti oplyste, 
at Jens’ henvendelse fremgår af døgnrap¬ 
porten for 28. marts 1985, kl. 03.15. Refe¬ 
ratet var, som Jens havde gengivet det over¬ 
for SUFOI. Politiet havde ikke foretaget 
sig noget, bortset fra at forhøre sig hos 
Tårnby Brandvæsen, som (på grund af po¬ 
litiets henvendelse!) samme dag sendte en 


»Flere personer i 
uniformsskjorter var i 
aktivitet ved den 5 meter 
store glødende 
genstand...« 


brandinspektør til fælleden for at se efter 
spor af evt. nedfald. 

Allerede nu var det tydeligt, at myndig¬ 
hedernes oplysninger var temmelig forvir¬ 
rende, men det ansporede kun til yderligere 
indsats. Politiet udelukkede, at civilforsva¬ 
ret kunne have været på færde, men gav et 
tip om at kontakte Jægersborg Skovdi¬ 


strikt, som indbefatter Amager Fælled. De 
henviste til skovfogden, som igen henviste 
til portvagten ved den nordre port ind til 
fælleden! 

Portvagten kunne fortælle, at der havde 
været en mand fra brandvæsenet, men han 
kendte ikke noget til resultatet af eftersøg¬ 
ningen på området. Han kunne dog slå 
fast, at der ikke havde været køretøjer inde 
på fælleden den pågældende aften. Samt at 
han heller ikke havde bemærket noget 
usædvanligt overhovedet. Det skal her til¬ 
føjes, at Fælleden er aflåst for køretøjer 
om natten, men ikke for gående. Kun myn¬ 
dighederne har nøgle til porten. 

En fornyet henvendelse til Brandvæsenet 
gav direkte kontakt til den brandinspektør, 
der havde søgt efter nedfald på Fælleden. 
Brandinspektøren havde studeret området i 
kikkert fra nogle høje punkter, og han hav¬ 
de fulgt områdets veje i bil. Det indhegnede 
område er tidligere militært øvelsesområde, 
og på grund af mulige forsagere var det ik¬ 
ke sikkert at bevæge sig udenfor vejene. 
Brandinspektøren bemærkede intet usæd¬ 
vanligt. 

På dette tidspunkt gjorde SUFOI status 
over de indhentede oplysninger: 

På den ene side en overbevisende beret¬ 
ning om en nedfaldet glødende genstand, 
set af tre personer, en genstand som militæ¬ 
ret tilsyneladende havde udvist påfaldende 
interesse for (det skal i øvrigt understreges, 
at Jens selv hældede til teorien om, at 
genstanden var af jordisk, militær oprin¬ 
delse). 

På den anden side et forvirrende billede 
af uklare og modstridende oplysninger fra 
civile og mihtære myndigheder. Militæret 
havde oplyst, at det var en brandøvelse, 
mens brandvæsenet benægtede. Umiddel¬ 
bart kunne man forledes til at tro, at nogen 
forsøgte at skjule én eller anden (militær?) 
begivenhed for den stakkels Jens og andre. 

Men erfarne undersøgere er klar over, at 
de forskellige myndigheder sjældent har 
overblik over hinandens aktiviteter. Samti¬ 
dig kan den enkelte medarbejder indenfor 
en organisation mangle oplysninger om 
kollegers aktiviteter. Så på den led var bille¬ 
det i virkeligheden velkendt for SUFOI. 

Dét der i virkeligheden undrede SUFOI 
mest var, at ingen af de adspurgte kendte til 
nattens begivenheder, og at f.eks. portvag¬ 
ten intet havde bemærket! Man kunne i 
første omgang forestille sig to forklaringer 
på dette forhold: 

1) Militæret eller en anden myndighed 
havde lagt »røgslør« ud for at hem¬ 
meligholde sagen. 

2) Observatørerne havde digtet hele hi¬ 
storien - lavede grin med borger¬ 
musikken. 

ad 1) Forsvarets oplysninger om, at en 
brandøvelse var årsagen, kunne forklares 
som en misforståelse. De havde muligvis 
kontaktet politi og brandvæsen, som SU¬ 
FOI selv gjorde senere, og var »løbet med 
en halv vind«. Under alle omstændigheder 
valgte vi at gå ud fra, at militæret ikke for- 



Lyssporet og »»nedslagsstedet« som »»Jens« så det fra lejligheden. 

søgte at skjule noget, og i øvrigt var der jo 
ikke tale om noget særlig effektivt »røgs¬ 
lør«! 

ad 2) Muligheden for et dygtigt og vel til¬ 
rettelagt svindelnummer var teoretisk sta¬ 
dig til stede. Vi havde trods alt kun beret¬ 
ningen fra ét af vidnerne. Men også her 
valgte vi i første omgang at se bort fra mu¬ 
ligheden, og i stedet koncentrere arbejdet 
om at afslutte indsamlingen af oplysninger, 
herunder at undersøge de nøjagtige forhold 
på observationsstederne, for at kunne 
fastslå det nøjagtige nedslagssted. Den 
»glødende« genstand var set fra tre lokali¬ 
teter, og det muliggjorde en rimelig kryd¬ 
spejling. 

Samtidig var vi mere og mere overbevist 
om, at det ville være fornuftigt at skille ob¬ 
servationen i to uafhængige fænomener: 

a) observationen af et lysspor på himlen 

b) observationen af et glødende legeme 
på jorden 

og derefter søge en forklaring på hvert af 
de to fænomener. Ifølge Jens’ forklaring til 
rapportoptageren varder en både rumlig og 
tidsmæssig adskillelse, selv om Jens rigtig¬ 
nok ikke selv hæftede sig ved dette forhold. 


Eftersøgning 

Observationen af et lysspor på himlen var 
forholdsvis enkel. Lyssporet var »stoppet« 
et stykke fra, hvor den glødendegenstand vi¬ 
ste sig. Kunne det være et meteor? Det var 
faktisk en såre rimelig forklaring. Mange 
tror måske, at meteorer kun ses falde 
»skråt« ned gennem atmosfæren, men det 
er langtfra altid tilfældet. Forfatteren til 
denne artikel har i to tilfælde observeret 
kraftige ildkugler falde næsten lodret til 
jorden. I øvrigt er det vel ofte et spørgsmål 
om den vinkel, hvorfra man ser meteoret 
styrte sin undergang i møde. 

Holder vi os til meteor-teorien, var der 
altså tilbage at forklare det glødende lege¬ 
me på jorden. En forespørgsel hos Minera¬ 
logisk Museum gav til resultat, at man ikke 
havde fået melding om observationer dér. 
SUFOIs lokale rapportoptager Arne S. Pe¬ 
tersen gik derfor videre med et klassisk og 
afgørende efterforskningsarbejde. 

Først gjaldt det Amager Fælled, eller ret¬ 
tere Tårnby Fælled, hvor nedslaget skulle 
have fundet sted. Arne S. Petersen konsta¬ 
terede, at kun fodgængere og cyklister hav¬ 
de fri adgang til området. Han fulgte en as¬ 
falteret vej langs Kalveboderne, lige inden 
for et ca. 2 meter højt dige, der strakte sig 
hele vejen sydpå. 

Et sted fandt han en bålplads, hvor mili¬ 
tæret havde afbrændt forsagere. Det kunne 
imidlertid ikke have noget med observatio¬ 
nen at gøre. Bålpladsen var umulig at se for 
diget, og Jens udtalte bestemt at kunne se 
jorden omkring genstanden. Man skulle 
faktisk langt ind i landet for at se jordov¬ 
erfladen fra den anden side. En undersøgel¬ 
se af hele området viste, at der intet sted var 
en plads, hvor nedslaget kunne være sket! 



Skitse, tegnet af »Jens«, mens han i kikkert betragter »nedslagsstedet« på ca. 500 m afstand. 


Eriks forklaring 

Først flere dage senere lykkedes det at få en 
aftale om interview med Jens’ kammerat 
Erik. Kunne han bidrage med yderligere 
oplysninger? Her følger uddrag af Eriks be¬ 
retning, som fortalt til Arne S. Petersen: 

Erik så ikke selve nedslaget, men udtalte, 
at det skete ca. 18.46. Erik iagttog objektet 
i kikkert (8 x 40), og sigtelinien gik lige forbi 
gastårnet i Valbyparken. Der viste sig 
straks en lysende plet i objektet. Samtidig 
begyndte en grålig røgudvikling. Lyspletten 
bredte sig i objektet, og røgen blev meget 
kraftigere og mørkere. I løbet af 5 minutter 
var objektet fuldt glødende, og røgen blev 
nu lysere og svagere. Eriks første indtryk 
var: en overdimensioneret lava-agtig masse, 
som tilsyneladende havde en fast kerne. 
Overfladen knoldet med små »udbrud«. 

De kørte nu til højen ved Schradersvej, 
hvor de opholdt sig fra ca. 19.30 til 19.40. 
Afstanden til genstanden anslog Erik her til 
1.000-1.500 meter, og sigtelinien vinkelret 
på et bord på højen. Det glødende, knolde¬ 
de objekt sås tydeligt. Erik observerede en 


eksplosion, ligesom et lille »vulkanud¬ 
brud«, hvorved ild blev slynget ca. I meter 
skråt ud fra objektet. Der kom én, måske 
to mere. 

Erik så tydeligt en person med ryggen til 
og flere silhouetter i baggrunden. Der holdt 
to vogne i nærheden af genstanden, den 
nærmeste var en Volvo stationcar 245, an¬ 
tagelig en af politiets hundevogne. Ved si¬ 
den af holdt en stor lastvogn, ifølge Erik 
formentlig ikke et militært køretøj. 

Herefter kørte de til Amager Eælled og 
forsøgte at komme ind på området. Da det¬ 
te mislykkedes, kørte de i stedet til Ham¬ 
melstrupvej i Valbyparken, hvor de fandt 




Kammeraten »Eriks« tegninger af genstanden set i kikkert fra henholdsvis 1.000-1.500 meters 
afstand og 450-1.000 meters afstand. (Gengivet efter blyantstegning). 

et sted med god udsigt over til nedslagsom¬ 
rådet, som var 450 til 1.000 meter borte. 
Herfra kunne de se samme aktivitet som 
tidligere omtalt. Ca. 20.25 kørte de tilbage 
til Eriks lejlighed, hvor de stadig kunne se 
det glødende objekt til omkring ved 21.30- 
tiden. 

Sammenligner vi Jens’ og Eriks beretnin¬ 
ger er de ved første øjekast meget sammen¬ 
faldende, måske bortset fra rækkefølgen af 
begivenhederne, som de er en smule uenige 
om. De vigtige detaljer er, at Erik ikke me¬ 
ner, at det er militærets lastvogn, og at Erik 
er i stand til at angive en rimeligt nøjagtig 
retningsangivelse ved hjælp af bordet på 
højen. Det er også værd at bemærke, at de 
to kammerater angiver afstanden til ge¬ 
nstanden forskelligt. 

Efter samtalen med Erik tog Arne S. Pe¬ 
tersen ud til højen ved Schradersvej. Herfra 
havde han et virkelig godt udsyn. Erik 
havde fortalt, at han skulle se vinkelret ud 
fra bordet, så ville han se lige over på plad¬ 
sen, hvor objektet havde ligget. Arne S. Pe¬ 
tersen gjorde som beskrevet og så lige over 
på sydspidsen af den lille, trekantede halvø 
der afslutter Kgs. Enghave mod Kalvebo¬ 
derne. Desuden kunne han ganske tydeligt 
se to store slaggebunker! 

Arne S. Petersen bemærkede, at man let 
overser indsejlingen bag halvøen. Man tror 
den ligger foran , og forledes til at tro, at 
halvøen er en del af Amager. Her i dagsly¬ 
set fremtrådte dét tydeligt, som om natten 
ville være næsten umuligt at opdage: »Ned¬ 
slagsstedet« var ikke på Amager, men på 
Sjælland, flere hundrede meter nærmere! 

SUFOJs grundige rapportoptager for¬ 
tsatte til Valbyparken og fandt en sti helt 
nede ved vandet. Herfra så han lige over på 
den omtalte lille halvø og blev helt klar ov¬ 
er, at det måtte være her genstanden havde 
ligget. Det lykkedes ham at komme helt ud 
til sydspidsen af halvøen ad en dårlig jord¬ 
vej. Tunge biler kørte åbenbart til stadig¬ 
hed ad denne vej. Han passerede de store 
slaggebjerge, og helt ude på spidsen var an¬ 
lagt en stor afbrændingsplads for affald. 
Det ulmede og røg endnu fra et par små- 
bunker på pladsen, der målte ca. 40 meter i 
diameter. Arne S. Petersen udmålte senere 
afstanden fra højen ved Schradersvej til 
sydspidsen af halvøen til ca. 1.800 meter og 
afstanden fra Valbyparken til ca. 840 me¬ 
ter. 

Gådens løsning? 

Nu stod det klart, hvad der var sket dén 
dramatiske aften. Dét Jens selv opfattede 
som en sammenhængende række af begiv¬ 
enheder, opløstes i adskilte, »tilfældige« 
forløb. Og mystikken havde årsag i en 
»simpel« fejltagelse omkring den geografi¬ 
ske placering. Lad os prøve at rekonstruere 
hændelsesforløbet med dén viden: 

En tidlig aften i marts 1985 styrter et me¬ 
teor ned gennem atmosfæren. Ved den 
kraftige gnidning mod luftmolekylerne op¬ 
hedes den lille »sten«, der gløder og træk¬ 
ker et lysende spor på den mørke himmel. 


Lyssporet fanger tilfældigt blikket hos en 
ung mand, kaldet Jens, der befinder sig på 
16. etage i et højhus sammen med to ven¬ 
ner. 

Et stykke før jordoverfladen er meteoret 
brændt op, og lyset slukkes. Dét bemærker 
Jens, men han forventer, at den faldende 
genstand fortsætter og rammer jorden. Han 
er ikke fortrolig med vanskelighederne ved 
at bedømme afstanden til ukendte genstan¬ 
de i mørke, og da han opdager en lysende 
plet på jorden, i tilsyneladende forlængelse 
af lyssporets bane, slutter han, at en »ge¬ 
nstand« er slået ned på Amager, hvor den 
nu ligger glødende på jorden! 

Den glødende genstand på jorden er en 
slagge- og affaldsbunke, der tilfældigt lig¬ 
ger i sigtelinien, og som i øvrigt ikke befin¬ 
der sig på Amager. Men foreløbig har Jens 
og vennerne ingen mulighed for at opdage 
fejltagelsen. 


»Militæret oplyste, at det 
var en brandøvelse, men 
brandvæsenet benæg¬ 
tede...« 


De forsøger nu at komme nærmere og ser 
fra to steder, at den glødende genstand in¬ 
teresserer andre end dem selv. To biler og 
nogle personer er travlt optaget af aktivite¬ 
ter omkring den glødende genstand. Jens er 
overbevist om, at det er militæret, idet han 
tolker personernes skjorter og lastbilen som 
militære. Det gør Erik derimod ikke, men 
af én eller anden grund får de to venner ik¬ 
ke diskuteret dette forhold. 

På grund af mørket, og måske fordi de 
forventer noget andet, er de ikke i stand til 
at genkende slaggebunken som en slagge¬ 
bunke. Samtidig er de ofre for et klassisk 
øjenbedrag - de tror , at genstanden befin¬ 
der sig længere væk end i virkeligheden, og 
de er ikke fortrolige med stedets geografi. 
Da de er overbeviste om at have bestemt 
»nedslagsstedet« nøjagtigt, gør de selvføl¬ 
gelig intet for at af- eller bekræfte dette, og 
de foretager oven i købet en forgæves ud¬ 
flugt til det indhegnede område af Fælle¬ 
den, som de tror er det rigtige sted. 

Da Jens senere render presse og myndig¬ 
heder på dørene for at melde sin iagttagel¬ 
se, bliver han for det første offer for en al¬ 
mindelig mistro til den fantastiske historie. 
Denne mistro bliver yderligere forstærket 
af det faktum, at der faktisk ikke har været 
nogen form for aktivitet på Amager eller 
Tårnby Fælled! (Som SUFOI senere erfa¬ 
rer, er myndighederne selv forvirrede, og 


mærkeligt nok sætter man spørgsmålstegn 
ved selve beretningen, men ikke ved detal¬ 
jerne, som f.eks. det angivne »nedslags¬ 
sted«). Og Jens bliver nu grebet af den 
overbevisning, at »man« vil skjule noget, 
som han har set med sine egne øjne - en 
klassisk frustration, og forvirringen er nu 
total! 

Sandheden er nok, at de fleste søgte at 
hjælpe og finde en årsag - men ud fra egne 
forudsætninger, og ikke ved at kombinere 
uafhængige informationer. Det er rimeligt 
at antage, at ingen af de nævnte myndig¬ 
heder ønskede at skjule en særlig begiven¬ 
hed. 

Den glødende »slaggebunke« var et såre 
almindeligt fænomen, der fandt sted på en 
plads nogle hundrede meter fra det sted 
vidnerne troede. Derfor havde politi og 
brandvæsen ikke kendskab til sagen, der jo 
ikke foregik i deres ansvarsområde! 

SUFOIs rapportoptager, Arne S. Peter¬ 
sen, blev bedt om at efterkontrollere teori¬ 
en, og han kontaktede Valby Politi og Kø¬ 
benhavns Brandvæsen, i hvis distrikter 
pladsen ligger. Men ingen af dem havde 
haft folk på stedet den aften! 

Pladsen hører under havnevæsenet, og 
her fik vi den besked, at kun fiskere af og 
til brænder affald, men man tilføjede godt 
nok, at »om aftenen har man jo ikke kon¬ 
trol med pladsen«. Pladsformanden oply¬ 
ste, at mange har nøgle til bommen over 
kørevejen, men han var meget tillukket ov¬ 
er for vore spørgsmål. Vi fik ud af ham, at 
en »slaggemand« også havde nøgle, uden at 
han dermed ville antyde, at denne var an¬ 
svarlig for den omtalte begivenhed. 

Altså: Ingen af de adspurgte myndighe¬ 
der kendte til sagen, men noget tydede på, 
at private nemt kunne få adgang til områ¬ 
det og afbrænde affald eller lignende - 
måske ulovligt, og måske med pladsfor¬ 
mandens vidende? 

Vore bestræbelser på at trænge helt til 
bunds i sagen er foreløbig strandet her, og 
måske får vi aldrig den fulde sandhed at vi¬ 
de, men sagen viser med al ønskelig tydelig¬ 
hed, at det ikke er »nok« at tage menne¬ 
skers iagttagelser og udsagn for gode varer. 
Det er nødvendigt altid at undersøge de 
faktiske forhold på observationsstedet og 
ikke stille sig tilfreds med den første den 
bedste forklaring. 

Man kan til slut spekulere på, hvor man¬ 
ge »klassiske« ufo-observationer, der i vir¬ 
keligheden bygger på falske forudsætninger 
lig dem, som vi her har beskrevet. Tænk, 
hvilken dramatisk og udødelig myte, der 
kunne være udviklet, hvis ikke det var lyk¬ 
kedes SUFOI at opklare misforståelsen om¬ 
kring selve nedslagsstedet! □ 


I næste nummer af UFO-NYT bringer 
vi den første debatartikel om UFO- 
styrt i USA. - Er der hold i rygterne? 
Vi præsenterer synspunkterne for og 
imod. Red. 

NÆROBSERVATION AF 2. GRAD 

UFO-landing ved Hillerød 


Stærkt rystet kørte den yngre kvinde 
hjem, endda uden at drikke sodavanden. 
Da chokket havde fortaget sig, havde hun 
ellers ingen psykiske eftervirkninger fra den 
fantastiske oplevelse. 

Kvinden havde tidligere nægtet at tro på 
historier om ufoer og ligefrem hånet dem, 
der fortalte historierne. Så historien kom 
først frem, da jeg optog rapport i anledning 
af en anden ufo-observation, som hun for 
nylig har haft. 

Kvinden virker særdeles ærlig og overbe¬ 
visende, og trods en grundig efterforskning 
er det endnu ikke lykkedes at forklare hæn¬ 
delsen. □ 


Af Arne S. Petersen 


»Objektet var rundt, fladt foroven og tilspidset nedefter, meget 
lig en snurretop... Pludselig skød en kraftig, hvid ildsøjle ned i 
jorden...« 


Ser du et UFO 
ring straks til 
06 54 21 21 


Begivenheden fandt sted mandag den 19. 
september 1983 kl. 01.10 om natten. En 
yngre kvinde havde været til et politisk mø¬ 
de i weekenden og var sent søndag aften på 
vej hjem til Hornbæk i sin bil. 

Hun havdenetopsat en passager af i Hil¬ 
lerød og fulgte vejen mod Fredensborg. 
Hun følte trang til at drikke et eller andet 
og kørte derfor ind på en p-plads i skoven 
lige uden for Hillerød. Hun lod motoren gå 
og lygterne være tændt. 

Netop da hun var ved at lukke en soda¬ 
vand op, blev det med et helt lyst på plad¬ 
sen omkring hende. 1 næste øjeblik landede 
der er stort objekt lydløst ca. 10 meter for¬ 
an bilen! Samtidig gik bilens motor i stå, og 
lyset i lygterne og på instrumentbrættet 
slukkedes. 

Observatøren blev stærkt chokeret, nær¬ 
mest paralyseret, og kunne intet foretage 
sig. Men hun havde en god iagttagelsesevne 
og hukommelse. 

Objektet var rundt, fladt foroven og til¬ 
spidset nedefter, meget lig en snurretop. 
Øverst var der en række firkantede vinduer 
hele vejen rundt. Vinduesglasset var udad¬ 
buet, svagt pyramideformet. Ud gennem 
ruderne strømmede der et meget stærkt, 
blændende gullig-hvidt lys. Objektet stod 
på 5 forholdsvis spinkle ben med fødder og 
var hævet ca. 5 meter over jorden. Selve 
objektet var ca. 7 meter i diameter og ca. 5 
meter højt. 

Efter 5-10 minutters forløb skød der en 
kraftig, hvid ildsøjle fra spidsen af objektet 
ned i jorden. Lysene i vinduerne slukkedes, 
og objektet lettede med en hvæsende lyd. 
Samtidig blev benene trukket op, og ildsøj¬ 
len ligesom sugedes op i bunden. Et øjeblik 
efter var objektet forsvundet op over træer¬ 
ne. 

Nu skete det mærkelige, at lyset tændtes 
både i lygterne og på instrumentbrættet. 

III.: Stefan Harboe Andersen. 










NATURFÆNOMEN 

Haloer og bisole 

Af Ole Henningsen 


Det var ikke pinsesolen, der dansede. Men det var et usæd¬ 
vanlig flot himmelfænomen, vi var vidner til pinselørdag 1986 
og igen i februar 1987. Ingen var i tvivl om, at der var tale om 
haloer og bisole omkring Solen. Men det var et så markant 
himmelfænomen, at det er forståeligt, at sådanne fænomener 
i tidligere tider kunne gøre et dybt indtryk på iagttagerne. I 
gamle skrifter støder man ofte på tegninger og beskrivelser 
af sådanne himmelfænomener. 


Vi var to familier, der sad og snakkede 
sammen pinselørdag den 17. maj 1986 ved 
19.15-tiden, da vi pludselig fik øje på et 
usædvanligt himmelfænomen på vesthim¬ 
len. 

Det var på Midtlolland i nærheden af 
Christianssæde skov, og som det fremgår af 
tidspunktet, stod Solen ret lavt på vest¬ 
himlen. 

På hver side af Solen — i samme højde 
over horisonten som Solen — sås to stærkt 
lysende fænomener — såkaldte bisole. Om¬ 
kring Solen og ovenover sås desuden flere 


farvede lysende buer ligesom en slags regn¬ 
buer. 

Et lignende, men alligevel endnu mere 
markant bisolsfænomen, havde jeg lejlig¬ 
hed til at iagttage sammen med adskillige 
andre mennesker fra Hvide Sande ved Jyl¬ 
lands vestkyst den 16. februar 1987 ved 13- 
tiden. 

På tegningen, der illustrerer denne arti¬ 
kel, har jeg forsøgt at gengive de væsentlig¬ 
ste karakteristika ved de lysfænomener, der 
var at se i nærheden af Solen. 

Astronomen Donald H. Menzel har i sin 


bog »Flying Saucers«, Harvard University 
Press, 1953, på fortrinlig vis beskrevet flere 
af de hyppigst iagttagne bisolsfænomener, 
hvorfra også bestanddele af tegningen er 
hentet. 

For at kunne forklare, hvorledes sådanne 
himmelfænomener opstår, er det nødven¬ 
digt at se nærmere på, hvad regnbuer består 
af, og hvorledes de opstår. 

Hvad er regnbuer? 

De fleste har set regnbuer på himlen. Enten 
en farvet bue af lys eller måske kun et 
mindre stykke af en lysbue på himlen. Men 
hvis fænomenet er rigtig flot og klart, ses 
ofte en ekstra regnbue uden om hoved¬ 
buen. 

Farverne er de samme, som findes i det 
synlige lysspektrum med violet på indersi¬ 
den og rødt på ydersiden af hovedbuen. 
Hvis der optræder en ekstra regnbue, vil 
farverne her være i omvendt rækkefølge, 
og de vil være svagere. 

Det skal være regnvejr og solskin på sam¬ 
me tid, for at der kan dannes en regnbue, 
der altid ses i nøjagtig modsat retning af so¬ 
lens stilling på himlen. 

Lyset fra Solen bliver brudt inde i regn¬ 
dråberne og tilbagekastet mod iagttageren i 
en vinkel på 42°. Det er samme brydnings¬ 
fænomen, som ses, når lyset går gennem et 
glasprisme og danner et farvet spektrum. 

Sagnet siger, at der ligger en skat begra¬ 
vet, hvor regnbuen når jorden. Af hensyn 
til den mulige spadseretur, er det måske 
derfor interessant at vide, hvor langt borte 
en regnbue i grunden er. 

Som tidligere nævnt opstår regnbuen ved 
refleksion af sollyset i regndråberne. Af¬ 
standen til en regnbue er derfor nøjagtig 
som fra iagttageren og frem til de regndrå¬ 
ber i skyen, der reflekterer sollyset. 

Det er så berømte navne som Descartes 
og Roger Bacon, der er kædet sammen med 
beskrivelsen af de fysiske love, der ligger til 
grund for regnbuer og beslægtede fænome¬ 
ner. _► 



o 

b> 






Skematisk gengivelse af bisols- og halofænomen observeret 17. maj 1986 ved 19.15-tiden 
fra Midtlolland og 16. februar 1987 ved 13-tiden fra Hvide Sande. På hver side af Solen ses 2 
stærktlysende områder - såkaldte bisole - forbundet med lysende buer - såkaldte haloer. 



På tegningen ses, hvorledes en regnbue op¬ 
står. Solen står i dette eksempel lavt i hori¬ 
sonten bag observatøren. Lyset fra Solen 
bliver brudt inde i regndråberne i udkanten 
af regnskyen og tilbagekastes mod obser¬ 
vatøren i en vinkel på 42°. For observatøren 
vil de tilbagekastede solstråler derfor dan¬ 
ne en lysende bue på himlen med en radius 
på 42°. 

På disse illustrationer ses de mest almindeligt forekommende bisols- og halofænomener. 
På øverste illustration står observatøren i midten og kigger i retning af Solen. Rundt om So¬ 
len ses haloer i en afstand af 22° og 46° fra Solen. I samme afstand ses også bisolene i 
samme højde over horisonten som Solen. 

På nederste illustration gengives bisols- og halofænomenerne, som de ville tage sig ud, 
hvis de var fotograferet med et kamera forsynet med fiskeøjeobjektiv. Sådan ville himlen 
også tage sig ud, hvis man lagde sig ned på ryggen og kiggede op på himlen (mod zenith). 
Som det fremgår af tegningen, kan der optræde andre stationære atmosfæriske lysbryd¬ 
ningsfænomener. Tegninger: Scientific American. 


Haloer og bisole 

Rundt om Solen kan man af og til iagttage 
lysende ringe. Dette fænomen fremkom¬ 
mer, når et slør af cirrostratus-skyer dæk¬ 
ker himlen. Disse lysende ringe kaldes halo¬ 
er og dannes ved lysets brydning i de iskry¬ 
staller, som skyerne består af. Den almin¬ 
deligste halo har en radius på 22°. 

Hvis ikke skylaget er sammenhængende, 
ses evt. kun visse dele af haloerne. 

Halofænomener kan i specielle tilfælde 
også ses om natten omkring Månen. En 
meget tydelig ring om Månen var således at 
se 2. juledag om aftenen 1985, hvor det lyk¬ 
kedes fotograf Anders Knudsen ved 
Lolland-Falsters Folketidende at fastholde 
fænomenet, der blev gengivet på avisens 
forside dagen efter. 

Professor David K. Lynch har i tidsskrif¬ 
tet Scientific American, april 1978, i en 
længere artikel beskrevet en lang række af 
de lysfænomener, der knytter sig til reflek¬ 
sion af solens lys i iskrystaller oppe i jor¬ 
dens atmosfære. 

Det er også fra hans artikel, jeg har lånt 
de tegninger, der gengiver de almindeligst 
forekommende atmosfæriske lysbrydnings¬ 
fænomener, som desværre ikke altid er 
nemme at gengive fotografisk i sort/hvid, 
selv om de kan vise sig nok så klart på him¬ 
len. 

Vådersolstavlen i Stockholm 

En af de mest kendte skandinaviske gengi¬ 
velser af himmelfænomener i gammel tid 
findes på Vådersolstavlen, der er ophængt i 
Storkyrkan i Stockholm. 



På Vadersolstavlen findes det første billede 
af Stockholm. Midt i billedet ses Storkyrken 
med kongens slot i baggrunden. På himlen 
ses de ejendommelige himmelfænomener, 
der af nogle er blevet udlagt som UFO- 
fænomener. Der er i virkeligheden tale om 
et udstrakt bisols- og halofænomen. 


Billedet er angiveligt malet af Urban Må- 
lare på foranledning af Olaus Petri, og der 
er tale om den ældste kendte gengivelse af 
Stockholm. Dateringen er 20. april 1535. 

På himlen over byen ses lysende punkter, 
cirkler og buer. Billedets udseende er så 
specielt, at det er forståeligt, at det har kun¬ 


net tilskrives observerede UFO-fænome- 
ner. Men sammenligner man med resulta¬ 
terne fra udforskningen af atmosfæriske 
lysbrydningsforhold, er der ikke skygge af 
tvivl om, at maleriet endda ret nøjagtigt vi¬ 
ser et udstrakt halo- og bisolsfænomen. 

Svenskeren Alf Nyberg har i sin nyud- 

Antisol (»modsol«) 



Hvis man nøjagtigt tegner himmelfænome¬ 
net på Vadersolstavlen og vender tegnin¬ 
gen lidt i forhold til betragteren, vil man se 
denne afbildning af det malede himmel¬ 
fænomen. Man vil bemærke, at denne af¬ 
bildning svarer nøjagtigt til tegningen af bi¬ 
sols- og halofænomenerne fra Scientific 

American. Tegning:OleHenningsen. 


komne bog »Himlasken och andra ljusfe- 
nomen«, detaljeret redegjort for, hvorledes 
himmelfænomenet over Stockholm kan 
forklares på fornuftig vis. 

Man kan betragte Vådersolstavlen på 
samme måde, som man anvender et stjerne¬ 
kort til amatørbrug — ved at holde det over 
hovedet og dreje det i den rigtige retning i 
forhold til verdenshjørnerne. Holder man 
Vådersolstavlen på samme måde, vil man se 
hele himlen gengivet, som om den var fo¬ 
tograferet med et moderne såkaldt fiskeøje- 
objektiv. 

Klosterbiblioteket i Prag 

I astronomen Donald H. Menzels tidligere 
nævnte bog »Flying Saucers« findes en 
række gengivelser af gamle stik og tegnin¬ 


ger, der helt klart har sin oprindelse i halo- 
og bisolsfænomener. 

På biblioteket ved Strahovklostret i Prag 
i Tjekkoslovakiet findes også et gammelt 
manuskript illustreret med en »frygtindgy- 
dende«tegning, der også har sin baggrund i 
et halo- og bisolsfænomen. 

Beretningen om himmelfænomenet er 
dateret 1583. Den ledsagende illustration 
viser nogle personer, der på himlen ser so¬ 
len i form af et ansigt. På hver side af solen 
ses endnu et ansigt, der begge er forbundet 
med en bue uden om solen. Ovenover er af¬ 
bildet endnu to halvbuer. 

De to ledsagende »ansigter« er bisole for¬ 
bundet med en halo omkring solen. De to 
øverste buer kunne muligvis være de fæno¬ 
mener, som i de mere moderne tegninger til 



Manuskriptet fra 1583 befinder sig på Stra- 
hov Kloster Biblioteket i Prag og viser Solen 
omgivet af 2 bisole med tilhørende halo¬ 
fænomener. 


denne artikel har fået betegnelserne zenith 
bue og øvre Parry bue. 

Hjemstedet for denne beretning og illu¬ 
stration af bisolsfænomen, Strahovklostret 
i Prag, er grundlagt i 1140 og ombygget fle¬ 
re gange, senest i barokstil. I klostrets rigt 
udstyrede bibliotek findes der en lang ræk¬ 
ke uerstattelige klenodier, bl.a. gamle 
håndskrifter og inkunabler (bøger trykt før 
1500). Der er endvidere indrettet et muse¬ 
um for national litteratur. Et sted, som nok 
er et besøg værd. 



Udstrakt bisols- og halofænomen fotogra¬ 
feret over Århus af Ole J. Knudsen fra SU- 
FOl’s Alarmcentral. Desværre yder en sort/ 
hvid gengivelse ikke farvebilledet fuld ret¬ 
færdighed. 


Fantastiske udseender 

De fleste bisols- og halofænomener ses i 
retning af solen, men af og til kan disse fæ¬ 
nomener optræde så markant, at de kan ses 
på andre dele af himlen. 

Ofte ses kun dele af lysende buer eller bi¬ 
sole. Således berettes der eksempelvis flere 
gange i ældre litteratur om lysende kors på 
himlen. Den mest berømte tildragelse af 
denne art er blevet fortalt af Edward 
Whymper. Han var sammen med andre 
bjergbestigere på vej ned fra Matterhorn i 
Alperne i sommeren 1865, da 4 af deltager¬ 
ne styrtede ned og omkom. 

Nogle timer senere så Edward Whymper 
på himlen en cirkel med 3 kors. »Et mærke¬ 
ligt og imponerende syn, enestående og 
ubeskrivelig frygtindgydende på sådant et 
tidspunkt«, skrev han. 

Amerikaneren William R. Corliss har i 
sin bog »Handbook Of Unusual Natural 
Phenomena« samlet en lang række beret¬ 
ninger om usædvanlige naturfænomener. 
Beretningerne stammer fra de kendte na¬ 
turvidenskabelige tidsskrifter Nature, Sci- 



Den teologiske sal i biblioteket ved Strahov Klostret i Prag. 

ence, Meteorological Magazine og Monthly 
Weather Review. 

Blandt disse beretninger er der mange 
næsten utrolige beretninger om f.eks. fir¬ 
kantede haloer om Månen og flere udgaver 
af solen set på himlen samtidig og andre 
usædvanlige optiske himmelfænomener. 

De i denne artikel beskrevne lysende fæ¬ 
nomener på himlen er i hovedsagen statio¬ 
nære, d.v.s. de bevæger sig ikke. Men i 
kraft af de af og til nok så specielle udse¬ 
ender vil de ofte uundgåeligt tiltrække sig 
en del opmærksomhed fra observatører. 

De af læserne, der måtte ønske at dykke 
yderligere ned i emnet, henvises til det an¬ 
førte kildemateriale. Særligt omfattende og 
anbefalelsesværdige er de 4 førstnævnte 
værker i kildematerialet. □ 

Kilder: 

M. Minnaert: The nature of L1GHT & CO- 
LOR in the open air, Dover Publications, 
Inc., New York, 1954. 

William R. Corliss: Handbook Of Unusual 
Natural Phenomena, The Sourcebook Pro¬ 
ject, Glen Arm, Maryland, USA, 1977. 
Robert Greenler: Rainbows, Halos And 
Glories, Cambridge University Press, New 
York, 1980. 

David K. Lynch: Atmospheric Halos, i Sci- 
entific American, April 1978, Vol. 238, No. 
4, side 144 - 152. 

A. G. Forsdyke: Meteorologi, Lademan, 
København, 1969. 

Dagens Nyheter, 20. oktober 1985, gengi¬ 
vet i SAF Bulletin 6-1986. 

Donald H. Menzel: Flying Saucers, Har- 
ward University Press, 1953. 


A S 7 n o 

En astronomitidskrift for amatorer och professionella 
ulgiven av 

Svensk AmatorAstronomisk Forening 

Beståil gratis provexemplar från 

Jan Persson 

Skogsgatan 93 
582 57 Llnkoplng 


Bisolsfænomen fotograferet på Vestfyn i februar 1986 af artiklens forfatter. Til venstre i bil¬ 
ledet ses Solen. Til højre for Solen - næsten midt i billedet over træerne ses den ene af de 
to synlige stærktlysende bisole. Med det anvendte kamera var det ikke muligt at få begge 
bisole med på billedet. 


Spændende astronomi 

og rumfart 1988 


Specialtilbud til alle 
UFO-NYTs læsere. 


1988 Rumfartskalendere 
i farve: 

Wonders of the 

Universe 1988 . 

DM 25,- 

Exploring 

the Universe 1988. 

DM 25,- 

Space Shuttle 1988. 

Yearbook, Space Satellite 

DM30,- 

Handbook 1988 . 

DM 70,- 

Diasserier, 100 dias i farve: 

The Great Apollo Program 

DM 59,- 

Apollo 11 - Man on Moon . 

DM59,- 

Diasserier, 20 dias i farve: 

Voyager 2. Uranus. 

DM 15,- 

Voyager 2. Jupiter. 

DM 15,- 

Voyagers at Saturn. 

DM 15,- 

Viking on Mars. 

DM 15,- 

Earth from Space. 

DM 15,- 

Best o f Space Shuttle 

DM15,- 

Mysterious UFOs . 

DM 15,- 

NASA videofilm (VHS-PAL) 

med original lyd: 

Space Shuttle STS 1-8, 
Highlights, 60 min. 

DM 89,- 

Our Universe, 30 min. . . . 
Mars - the Red 

DM89,- 

Planet, 30 min. 

DM 89,- 

Til prisen lægges 20% i porto/ekspedi¬ 
tion. Beløbet sendes med bank-check til: 

ALB - GESCH AFTSSTELLE 

Danziger Strasse 4 


D-7928 Giengen/Brenz 

Vesttyskland 


Sammen med din ordre modtager du 
gratis vores nye »Space Catalog 1988«. 



UFO-NYT 4/87 21 






































NOTITSER 

Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


Trafikanters møde 
med UFO’er 

»Dagbladet«, Ringsted, modtog fredag 
den 16. oktober to anonyme breve, der 
begge beretter om spændende 
observationer ved Haslev. 

Vi gengiver her de foreløbige 
oplysninger og forsøger at fremskaf fe 
flere detaljer. Hjælp fra læserne er 
meget velkommen. 


Det ene brev kommer fra en person, 
der bor mellem Haslev og Næstved og 
som en halv time over midnat - og 
det har formentlig været midnat 
mellem onsdag og torsdag - kom 
kørende i bil ved Førslev. Bilisten 
spørger hvem den person var, 
vedkommende så inde på marken kort 
før Førslev Bygade. Længere fremme, 
ca. ét hundrede meter, stod en stor 
skinnende lyskugle inde på marken. 
Bilisten kørte langsomt forbi og 
kuglen bevægede sig langsomt mod 
personen, som bilisten så. Bilisten stod 
ud af bilen og fulgte kuglen, der blev 
større igen. Et meget stort rødt lys 
stod stille længere tilbage. Så 
forsvandt det røde op i en bue i luften 
og var væk i en utrolig fart. Der var 
ingen som helst lyd at høre. Jeg følte 
mig underlig til mode. Hvad lavede 
den person inde på marken i regnvejr. 


DERES EDB -ANLÆG FORTJENER 

Jeg mødte ingen andre bilister, mens 
jeg holdt på stedet, men skulle andre 
også have set det, vil jeg gerne høre 
om det. Jeg har aldrig set den slags 
mærkelige lys før, skriver bilisten. 

Det andet brev er fra en 17-årig pige - 
der skriver, at hun mellem kl. 21 og 
21.30 »i går aftes«, og det er 
formentlig onsdag aften - blev 
forskrækket, da hun cyklede hjem. 
Hun skriver ikke, hvor i kommunen 
det er, men hun blev fulgt af en stor 
glinsende kugle, der var 20 til 30 meter 
bag hende. Det så ud som om den 
lavede noget på vejen. Der kom nogle 
gnister fra den, og da den langsomt 
passerede hende, så hun ind i den, og 
der var noget, der lignede vinger, der 
bevægede sig rundt. Men den var helt 
stille. »Jeg fik kuldegys, da den kom 
forbi midt på vejen. Den var rød og 
gul indeni. Jeg stod inde på marken 
med cyklen, da den kom forbi. Jeg 
blev der til den var langt væk, og der 
drejede den ud til siden og steg op i 
vejret. Jeg kunne se den som en hvid 
prik,« beretter Haslev-pigen, der også 
skriver, at hun ikke tør fortælle sin far 
eller mor eller andre om sin oplevelse. 


Kom livet fra det 
ydre rum? 

Der var vel nok en hel del, der mente, 
at Francis Crick, en af DNA’s 
opdagere, var kommet lige vel langt 
ud, da han fremlagde sin teori om 
styret panspermia - dvs. teorien om at 
livet på Jorden opstod, da en raket 
med mikroorganismer blev sendt her 
til Jorden af en højtstående civilisation 
i det ydre rum. De fleste kemikere 
mener, at livet opstod, da et lyn, en 
chok-bølge eller en kraftig ultraviolet 
stråling ramte nogle simple molekyler i 
Jordens atmosfære og gjorde dem til 
mere komplekse organiske molekyler. 
Her har vi nu en kemiker, der mener 
han har et bevis på en noget mere 
spændende version af panspermia, 
hvor det ikke blot var 
mikroorganismer, men også det stof, 
de er lavet af, der kom hertil fra det 
ydre rum - og måske også sendt til 
andre steder i universet. 

Beviset findes i Murchison- 
meteoritten, der faldt nær Murchison i 
Australien i 1969. Videnskaben har 
længe vidst, at dele af denne meteorit 
indeholder aminosyrer, der aldrig er 
fundet på Jorden. 

Det nye er ikke, at disse organiske 
molekyler kommer fra det ydre rum, 
men hvornår de blev dannet. Hidtil 
har kemikerne troet, at molekylerne 
var rester af kemiske reaktioner, der 
fandt sted i solsystemets tidlige år for 
mellem 4,5 og 5 milliarder år siden. 
John Cronin og hans kolleger ved 

Et stykke af Muchison-meteoritten bevi¬ 
ser, at organisk stof meget vel kan 
stamme fra interstellare støvskyer. 


Arizona State og Caltech mener dog, 
at molekylerne er meget ældre. 

I tidsskriftet Nature har de skrevet, at 
molekylerne indeholder deuterium i en 
mængde, der svarer til den, der er 
observeret i den slags interstellare 
støvskyer, som dannede solsystemet. 
»Hvis denne sammensætning stammer 
fra støvskyer,« siger Cronin, »kan den 
føres helt tilbage, til før solsystemet 
blev dannet.« 

Cronin mener, at da støvskyen trak 
sig sammen for at danne solsystemet, 
blev nogle af molekylerne bundet til 
meteoritter. » Der er god grund til at 
antage, at nogle af meteoritterne førte 
(organiske) dele med sig til Jordens 
overflade, når de faldt,« siger han. 
Cronin påpeger dog, at selv hvis hans 
hypotese er korrekt, udelukker den 
ikke muligheden for, at organiske 
molekyler blev dannet som følge af 
lynnedslag. Spørgsmålet er, at hvis 
begge ting virkelig skete, spillede den 
ene så en større rolle end den anden? 
Hvis meteoritter bragte livets 
byggesten hertil, fortsætter Cronin, må 
de også have bragt dem til andre 
steder i universet. » Skyerne er 
enorme,« siger han, »og alle stjerner 
og planeter blev dannet af dem.« 

Nogle astronomer mener, at der er 
mulighed for liv på 10 20 planeter i 
universet. Hvis de interstellare skyer 
indeholder den slags organisk kemi, 
der skaber liv, siger Cronin, »må det, 
der skete her, også være sket mange 
andre steder.« 

Kilde: Discover, juli 1987. 

Oversættelse: Flemming Rasmussen. 


Eugen Semitjov død 

Den kendte journalist, forfatter og 
tegner Eugen Semitjov er død kun 64 
år gammel. 


Eugen Semitjov var født i Stockholm 
af russiske forældre. Efter studier på 
Teknisk Højskole blev Semitjov 
illustrator af hovedsagelig science 
fiction. I halvtredserne arbejdede han 
som journalist ved dagspressen, hvor 
han i tekst og tegning beskæftigede sig 
særligt med den kommende rumalder. 
Han nåede da også som første vestlige 
russisktalende journalist at interviewe 
kosmonauten Jurij Gagarin. Ved denne 
rejse til Sovjet fik han sit egentlige 
gennembrud som international 
reporter. Han har for radio, TV, dags- 
og ugepressen rapporteret fra Cape 
Canaveral og andre rumcentre. 
Semitjov har fået udgivet adskiliige 
bøger med populærvidenskabeligt 
indhold. Blandt hans svenske 
udgivelser kan nævnes: »Det kommer 
en dag«, »Den hundraårige 
Spådommen«, »Bortom tid och rum«, 
»Mannen från framtiden«, »Mellan 
drøm och verklighet - rapport från den 
indra rymden« samt ungdomsbogen 
»UFO-Fjællet«. 

I årenes løb har Eugen Semitjov fulgt 
videnskabens fremmarch inden for 
mange forskellige områder. Han har 
besøgt i hundredevis af forsknings¬ 
centre verden over, klatret i vulkan¬ 
kratere, været sammen med 
akvanauter, når disse forberedte sig på 
at gå ned i havdybet, besøgt radio¬ 
teleskoper og observatorier. 

Han var desuden en af de journalister, 
der levende beskæftigede sig med 
spørgsmålet om liv i universet, 
herunder også UFO’erne. I 1979 
udsendtes på forlaget A & K-Borgen 
Eugen Semitjovs bog »De ufattelige 
UFO’er«, der bl.a. viste Semitjovs 
store spændvidde som skribent. Bogen 
viste bl.a. en forfatter, der havde 
besøgt en lang række mennesker 
verden over. Mennesker som er eller 
var involveret i UFO-problematikken. 

I Danmark har vi set Semitjovs 
artikler og tegninger i adskillige 


ugeblade, fortrinsvis i Familie 
Journalen og Hjemmet. I UFO- 
sammenhæng husker vi hans 
spændende beretning »Sovjet og de 
flyvende tallerkeners gåde« i Familie 
Journalen allerede i marts 1961. 

I 1972 fik Eugen Semitjov tildelt den 
fornemme »Stora Journalistpriset« for 
sin fremragende indsats for den 
populærvidenskabelige journalistik. 

Ole Henningsen 


Ufoer i Kileformation 

Torsdag nat så indbyggerne i 
landsbyen Kimbr seks kilometer uden 
for Kundiawa tolv uidentificerede 
flyvende objekter. 

De »flyvende tallerkener« fløj lavt 
langs »Wara Simbu« kløften mod 
Madang, rapporterede en medicinal¬ 
arbejder. 

Objekterne var runde med lys som en 
bils stoplys, og de fløj i kileformation. 

Kilde: 

Papua New Guinea Post Courier, 

26.02.1985./fr 

UFO-NYT årgang 

førpris 

NU 

1973 (nr. 3,4,5,6) 

30,00 

15,00 

1974 (nr. 3,4,5) 

30,00 

15,00 

1975 (nr. 3,4,5,6) 

35,00 

17,50 

1976 (nr. 2,3,4,5,6) 

45,00 

22,50 

1977 

45,00 

22,50 

1978 

45,00 

22,50 

1979 

50,00 

25,00 

1980 

75,00 

37,50 


Årgange bestilles ved at indbetale det 
pågældende beløb + kr. 12,- (ekspedi¬ 
tion/porto) på giro 9 11 77 25, SUFOI, 
Postboks 6, 2820 Gentofte. 

Husk at skrive, hvilken årgang der 
betales for. 


SUFOI-Aalborg 

markerer sit 15 års jubilæum ved et offentligt 
arrangement i Aalborghallen (Teatersalen). 

★ FOREDRAG 

★ UDSTILLING 

★ UFO-FOTOS 

Onsdag den 16. februar 1988 kl. 19.00 

Se i lokalpressen for nærmere oplysninger. 

Kære læser 


UFO-NYT er kommet gennem sit krise-år. Trods nødvendige nedskæringer på udstyr og 
sidetal har læserne ikke svigtet os. Det er jo trods alt også indholdet og ikke »indpakningen« 
der tæller. UFO-NYT er SUFOIs livsnerve. Uden UFO-NYT kunne vi bl.a. ikke få råd til at 
indsamle og behandle danske ufo-rapporter, og så ville værdifuldt materiale gå tabt for 
eftertiden. Derfor er vi glade for læsernes opbakning. 

Redaktionen har mange spændende artikler på bedding, så der er noget at se frem til - og¬ 
så i årgang 1988. Bl.a. artikler om: 

Ufo-styrt i USA ★ Debat om hemmelige ufo-dokumenter ★ Mysteriet om Mars- 
ansigtet ★ Statusrapport over danske fotosager ★ Alt om »JAL ufo-sagen« ★ Foto¬ 
reportage fra jubilæumsarrangementet i Lyngby Storcenter. 



Det er tiden, hvor du skal forny dit abonnement. Og det er stadig billigt! Prisen for år¬ 
gang 1988 er kr. 147,00. Indbetal beløbet på giro 9 11 77 25 allerede nu. 

Du har sikkert en god ven, som er interesseret i ufoer. Lad ham se UFO-NYT, og spørg, 
om han vil abonnere. Hvis han bliver abonnent og også skriver dit navn på modtagerdelen 
(»tegnet af:«), så får du straks tilsendt et gavekort på kr. 100,-. Gavekortet dækker køb af 
salgsmaterialer fra SUFOI. Og netop nu har vi mange gode tilbud. 

Vi arbejder stadig på at gøre UFO-NYT og SUFOI bedre. Vær med i debatten. Skriv til 
redaktionen. Fortæl os om observationer i dit område. Lav en ufo-studiekreds, vi hjælper 
meget gerne. Mulighederne er mangfoldige. 

Sidste frist for indlevering af dit indlæg i UFO-NYT er den 1. januar 1988. Men send det 
allerede i dag. UFO-NYT nr. 1, 1988 udkommer medio marts. 

UFO-NYTs redaktion og SUFOIs øvrige repræsentantskab ønsker alle læsere en 
glædelig jul og et godt nytår. - På gensyn i årgang 1988. 


